open-index/open-wikipedia-markdown huggingface dataset:
তাপাঘাত

**তাপাঘাত** বা **হিট ষ্ট্ৰ'ক** এক গুৰুতৰ তাপজনিত ৰোগ যাৰ ফলত শৰীৰৰ তাপমাত্ৰা ৪০° চেণ্টিগ্ৰেডতকৈ অধিক হয় লগতে ছাল ৰঙা পৰা, মূৰৰ বিষ, মূৰ ঘূৰণি আৰু বিভ্ৰান্তিৰ সৃষ্টি হয়। সাধাৰণতে শ্ৰমজনিত তাপাঘাতত ঘাম ওলায়, কিন্তু দ্ৰুপদী তাপাঘাতত নহয়। হিট ষ্ট্ৰ'কৰ আৰম্ভণি আকস্মিক বা ক্ৰমান্বয়ে হ'ব পাৰে। ইয়াৰ ফলত বহু-অংগ বিকল হৈ জীৱনলৈ ভাবুকি আহিব পাৰে আৰু চিজাৰ বা বৃক্ক অসাৰৰ দৰে জটিলতা হ’ব পাৰে৷ 

উচ্চ বাহ্যিক উষ্ণতা আৰু/বা শাৰীৰিক শ্ৰমৰ বাবে তাপাঘাত হয়। ই সাধাৰণতে প্ৰতিৰোধযোগ্য অত্যাধিক পৰিৱেশগত বা অত্যাধিক শ্ৰমজনিত তাপৰ দীৰ্ঘম্যাদী সংস্পৰ্শত সংঘটিত হয়। অৱশ্যে, কিছুমান স্বাস্থ্যজনিত অৱস্থাই তাপাঘাতৰ আশংকা বৃদ্ধি কৰিব পাৰে বিশেষকৈ কিছুমান জিনগত প্ৰবৃত্তি থকা শিশু তুলনামূলকভাৱে মৃদু পৰিস্থিতিত তাপাঘাতৰ প্ৰতি সংবেদনশীল হয়।

প্ৰতিৰোধমূলক ব্যৱস্থাসমূহৰ ভিতৰত আছে পৰ্যাপ্ত পৰিমাণৰ তৰল পদাৰ্থ সেৱন কৰা আৰু অত্যাধিক তাপ পৰিহাৰ কৰা। শৰীৰটোৰ দ্ৰুত শীতলতা আৰু সহায়ক যত্ন ইয়াৰ চিকিৎসা। ব্যক্তিজনক পানী ছটিয়াই দিয়া আৰু ফেন ব্যৱহাৰ কৰা, ব্যক্তিক বৰফৰ পানীত ভৰাই দিয়া, বা চেঁচা আন্তঃশিৰা তৰল দিয়া আদি কামৰ পৰামৰ্শ দিয়া হয়। এজন ব্যক্তিৰ চাৰিওফালে বৰফৰ পেক যোগ কৰাটো যুক্তিসংগত কিন্তু ই নিজেই দ্ৰুততম শীতলীকৰণ কৰিব নোৱাৰে।

২০১২ চনৰ পৰা ২০২১ চনলৈকে ভাৰতত হিট ষ্ট্ৰ’কৰ ফলত ১১০০০ৰো অধিক লোকৰ মৃত্যু হৈছে৷ কেৱল ২০১৫ চনতে ১,৯০৮ গৰাকী লোকৰ এই কাৰণত মৃত্যু হৈছিল৷ সম্পূৰ্ণৰূপে ব্যায়াম-প্ৰণোদিত হিট ষ্ট্ৰ'ক যদিও এক চিকিৎসা জৰুৰীকালীন অৱস্থা, ই স্ব-সীমিত হোৱাৰ প্ৰৱণতা থাকে (ৰোগীয়ে ক্ৰেম্প বা ক্লান্তিৰ বাবে ব্যায়াম কৰা বন্ধ কৰে আৰু ৫% তকৈ কম ক্ষেত্ৰত মাৰাত্মক হয়। ক্লান্তি নোহোৱা হিট ষ্ট্ৰ'ক মাৰাত্মক৷ আনকি স্বাস্থ্যৱান ব্যক্তিজনক যদি চিকিৎসাৰ সহায় অবিহনে হিট ষ্ট্ৰ’ক হ’ব পৰা পৰিৱেশত এৰি দিয়া হয়, তেন্তে স্বাস্থ্যৰ অৱনতি হৈ থাকিব আৰু গুৰুতৰ ৰোগীৰ ৬৫%ই  চিকিৎসা লাভ কৰিলেও মৃত্যু হ’ব৷

## চিহ্ন আৰু লক্ষণ
হিট ষ্ট্ৰ'কত সাধাৰণত ৪০.৬°C (১০৫ °F) ৰ অধিক হাইপাৰথাৰ্মিয়াৰ লগতে ব্যক্তিজনে হিতাহিত জ্ঞান হেৰুৱাই পেলায়৷ সাধাৰণতে ক্লাছিক হিট ষ্ট্ৰ'কত ঘাম নোলায়, আনহাতে সাধাৰণতে শ্ৰমজনিত হিট ষ্ট্ৰোকত প্ৰচুৰ ঘাম ওলায়৷

হিট ষ্ট্ৰ'কৰ প্ৰাৰম্ভিক লক্ষণসমূহৰ ভিতৰত আছে আচৰণগত পৰিৱৰ্তন, বিভ্ৰান্তি, অস্থিৰতা, মূৰ ঘূৰোৱা, দুৰ্বলতা, উত্তেজনা, অস্পষ্ট কথা, বমি বমি ভাব আৰু বমি। শ্ৰমজনিত হিট ষ্ট্ৰ'কত ভোগা কিছুমান ব্যক্তিৰ ক্ষেত্ৰত ছিজাৰ আৰু প্ৰস্ৰাৱ বা শৌচ ওলোৱাৰো তথ্য আছে। ইয়াৰ উপৰিও শ্ৰমজনিত হিট ষ্ট্ৰ'কত আক্ৰান্ত ব্যক্তিজনৰ অত্যাধিক ঘাম ওলাব পাৰে। পেশী বিকল হৈ ওলোৱা উপাদানবোৰ ৰক্ত প্ৰৱাহত সোমাই অংগৰ বিকলতা সৃষ্টি কৰিব পাৰে৷ ৰেব্‌ড’মায়’লাইছিছ বোলা এই অৱস্থা শ্ৰমজনিত হিট ষ্ট্ৰ’কত দেখা যায়।

যদি চিকিৎসা বিলম্বিত হয়, ৰোগীৰ গুৰুত্বপূৰ্ণ অংগৰ ক্ষতি, অচেতনতা আৰু আনকি অংগ বিকল হ’ব পাৰে। দ্ৰুত আৰু পৰ্য্যাপ্ত চিকিৎসাৰ অভাৱত হিট ষ্ট্ৰ’ক মাৰাত্মক হ’ব পাৰে৷

## তথ্যসূত্ৰ

## বাহ্যিক সংযোগ

* Heat stroke on MedicineNet.com

শ্ৰেণী:চিকিৎসা বিজ্ঞান
ডাঙৰীয়া (দ্ব্যৰ্থতা দূৰীকৰণ পৃষ্ঠা)

**ডাঙৰীয়া** বুলিলে তলৰ অৰ্থসমূহ প্ৰকাশ কৰিব পাৰে:
*ডাঙৰীয়া (লোকবিশ্বাস): অসমীয়া লোকবিশ্বাসত প্ৰচলিত শৰীৰ নোহোৱা আত্মাৰ মানসিক প্ৰতিৰূপ; যেনে বুঢ়া ডাঙৰীয়া।
*ডাঙৰীয়া (সম্বোধন): সমাজৰ শ্ৰেষ্ঠ বা মান্য মানুহক কৰা সম্বোধন৷
ডাঙৰীয়া (লোকবিশ্বাস)

**ডাঙৰীয়া** () হৈছে অসমীয়া লোকবিশ্বাসত প্ৰচলিত সন্মানীয় বয়সস্থ ব্যক্তিৰ অলৌকিক শক্তি৷ ভিন্ন প্ৰকাৰৰ ডাঙৰীয়া অসমীয়া জনজীৱনত প্ৰচলিত যেনে বুঢ়া ডাঙৰীয়া, গন্তিয়াল ডাঙৰীয়া, হাবি ডাঙৰীয়া, লগতে চামোন, গাঁও ৰজা আদি গছত বাস কৰা অলৌকিক শক্তি।ডাঙৰীয়াসকলক উপাসনা কৰোতে ৰঙা কুকুৰা আগবঢ়ায়। বিশেষকৈ হাবি ডাঙৰীয়াক উপাসনা কৰোতে বিয়া নপতা চেঙেলিয়া লৰাই কুকুৰা বলি দি ভোজভাত দিয়ে।ভিন্ন অলৌকিক শক্তিসমূহৰ ভিতৰত ডাঙৰীয়াৰ প্ৰভাৱ গভীৰ। সমপৰ্যায়ৰ আলখনী নামৰ তিৰোতা গোসাঁনী এগৰাকী আম গছত থাকে। ডাঙৰীয়া দেখাত ওখ, তেওঁ বগা পাগুৰী মাৰে আৰু চুৰীয়া কামিজ পৰিধান কৰে। ডাঙৰীয়াই সহজতে কাৰো গাত নলম্ভে আৰু কাৰো ক্ষতি নকৰে যদিহে ব্যক্তি জনে বিশেষ একো ক্ষতি নকৰে বা তেওঁ বাস কৰা গছজোপা নাকাটে।

## বুঢ়া ডাঙৰীয়া

প্ৰচলিত ধাৰণামতে, বুঢ়া ডাঙৰীয়া দেখাত শুৱনি এজন সুপুৰুষৰ আকৃতিৰ অলৌকিক শক্তি৷ বট, আঁহত, জৰী আদি ওখ গছত বুঢ়া ডাঙৰীয়াৰ বাস৷ বুঢ়া ডাঙৰীয়াই বগা ধুতী, পাঞ্জাবী পিন্ধি গাত চেলেং চাদৰ লয় আৰু মূৰত মথুৰা পাগ মাৰি ঘোঁৰাত উঠি ফুৰে৷ বুঢ়া ডাঙৰীয়া কোনো সম্ভ্ৰান্ত, সৎ আৰু শ্ৰদ্ধেয় মৃতলোকৰ প্ৰতীক৷ সাধাৰণতে পূৰ্ণিমাৰ ৰাতি বুঢ়া ডাঙৰীয়া গছৰ পৰা নামি শুকুলা ঘোঁৰাত উঠি গাওঁ পৰিভ্ৰমণ কৰে৷ গাওঁ পৰিভ্ৰমণ কৰিলে গাঁওলৈ কোনো অপায়-অমঙ্গল নাহে৷

## গন্তিয়াল ডাঙৰীয়া
গন্তিয়াল ডাঙৰীয়া হৈছে অসমৰ লোককথাৰ অন্তৰ্গত এক অলৌকিক শক্তি। বুঢ়া ডাঙৰীয়াৰ দৰে এই আত্মাবোৰো জ্ঞানী আৰু উপকাৰী। গন্তিয়াল ডাঙৰীয়াই সাধাৰণতে গছৰ গুৰিত পুতি থোৱা গুপ্ত ধনৰ ৰক্ষক হিচাপে কাম কৰে। যদি কোনোবাই সেই গছৰ তলত নিস্বাৰ্থ আৰু দান-বৰঙণি কৰে, তেতিয়া তেওঁ আৱিৰ্ভাৱ হৈ সেই ব্যক্তিজনক সোণ আৰু মণিৰে পুৰস্কৃত কৰে বুলি বিশ্বাস কৰা হয়।

## চামোন ডাঙৰীয়া
চামোন ডাঙৰীয়া নিবোকা হৈ মনে মনে থাকে সেয়ে তেওঁক নিবোকা চামোন বুলিও কোৱা হয়। এয়া তেওঁৰ বিশিষ্ট লক্ষণ। চামোন ডাঙৰীয়াই লম্ভিলে মানুহে সকলো জ্ঞান চেতনা হেৰুৱাই পেলাই। আনকি মাত বোল মাতিব নোৱাৰা হৈ পৰে। চামোন শব্দটি অচলতে চাম গছৰ পৰা উদ্ভৱ হোৱা বুলি কওৱা হয়। চাম গছতেই স্সধাৰণতে চামোন ডাঙৰীয়া থাকে। নাহৰ গছ বা আন জোপোহা গছতো চামোন ডাঙৰীযা থাকে। যেতিয়া মানুহে এনে গছৰ ডাল কাটে নাইবা গছৰ তলত যধে মধে প্ৰসাৱ কৰে। তেতিয়াই চামোন ডাঙৰীয়া দোষ ধৰে আৰু মানুহৰ গাত লম্ভে।

## তথ্যসূত্ৰ

শ্ৰেণী:লোকবিশ্বাস
শ্ৰেণী:ভূত-প্ৰেত
শ্বেয়াৰ মাৰ্কেট

thumb|মুম্বাইৰ ৰাষ্ট্ৰীয় ষ্টক এক্সেঞ্জৰ কাৰ্যালয়
**ষ্টক মাৰ্কেট** () বা **শ্বেয়াৰ মাৰ্কেট** ( হ’ল এখন বজাৰ, য’ত শ্বেয়াৰ জাৰি কৰা বা ব্যৱসায় কৰা হয়। ষ্টক মাৰ্কেট আৰু শ্বেয়াৰ মাৰ্কেট দুয়োটাৰ মাজত প্ৰধান পাৰ্থক্যটো হ’ল ষ্টক মাৰ্কেটে এজন ব্যক্তিক বণ্ড, মিউচুৱেল ফাণ্ড, ডেৰাইভেটিভ, কোম্পানী এটাৰ শ্বেয়াৰ আদিৰ ব্যৱসায় কৰিবলৈ দিয়ে। আনহাতে শ্বেয়াৰ এটা বজাৰে কেৱল শ্বেয়াৰৰ ব্যৱসায়ৰ অনুমতি দিয়ে। 
## বজাৰৰ আকাৰ
বিশ্বজুৰি ৰাজহুৱাভাৱে ব্যৱসায় কৰা সকলো ষ্টকৰ মুঠ বজাৰ মূলধন ১৯৮০ চনত ২.৫ ট্ৰিলিয়ন মাৰ্কিন ডলাৰৰ পৰা ২০২০ চনৰ শেষত ৯৩.৭ ট্ৰিলিয়ন মাৰ্কিন ডলাৰলৈ বৃদ্ধি পায়।

২০১৬ চনলৈকে বিশ্বত ৬০টা ষ্টক এক্সচেঞ্জ আছিল। ইয়াৰে ১৬টা এক্সচেঞ্জৰ বজাৰ মূলধন ১ ট্ৰিলিয়ন ডলাৰ বা তাতকৈ অধিক, আৰু ইয়াৰ দ্বাৰা বিশ্বৰ বজাৰ মূলধনলৈ বৰঙণি ৮৭%। অষ্ট্ৰেলিয়ান ছিকিউৰিটিজ এক্সচেঞ্জৰ বাহিৰেও এই ১৬টা এক্সচেঞ্জ উত্তৰ আমেৰিকা, ইউৰোপ আৰু এছিয়াত আছে।

দেশ অনুসৰি ২০২২ চনৰ জানুৱাৰী মাহলৈকে বিশ্বৰ বৃহত্তম ষ্টক মাৰ্কেটৰ অধিকাৰি দেশ কেইখন হৈছে- আমেৰিকা যুক্তৰাষ্ট্ৰ (প্ৰায় ৫৯.৯%), তাৰ পিছতে আছে জাপান (প্ৰায় ৬.২%) আৰু যুক্তৰাজ্য (প্ৰায় ৩.৯%)।

## তথ্যসূত্ৰ
আমূল কন্যা

ভাৰতীয় দুগ্ধ উৎপাদনকাৰী আমূলৰ দ্বাৰা বিজ্ঞাপনত ব্যৱহৃত সৌভাগ্যৰ প্ৰতীক হৈছে, এগৰাকী **আমূল কন্যা**ৰ ছবি। এই প্ৰতীকটো নীলা চুলি আৰু আধা বেণী বান্ধি থোৱা ৰঙা ফুটফুটীয়া ফ্ৰক পিন্ধা এজনী ভাৰতীয় ছোৱালীৰ হাতেৰে অংকন কৰা এটা কাৰ্টুন আমুল কন্যাৰ বিজ্ঞাপনক ইয়াৰ হাস্যৰসৰ বাবে প্ৰায়ে ভাৰতীয় বিজ্ঞাপনৰ অন্যতম শ্ৰেষ্ঠ ধৰণ হিচাপে ধৰা হয়।
## উৎপত্তি
আমূলৰ প্ৰতিদ্বন্দ্বী ব্ৰেণ্ড পলছনৰ *বাটাৰ-গাৰ্ল*ৰ প্ৰতি সঁহাৰি জনাই সৃষ্টি কৰা হৈছিল **আমূল কন্যা**ৰ। ১৯৬৭ চনত এ এছ পি (বিজ্ঞাপন, বিক্ৰী আৰু প্ৰচাৰ)এ পূৰ্বৰ এজেন্সী এফ চি বি উলকাৰ পৰা ব্ৰেণ্ড পৰ্টফলিঅ’ দখল কৰাৰ পিছত এই ধাৰণাটোৰ পৰিকল্পনা কৰা হৈছিল। ইয়াক এজেন্সীৰ মালিক চিলভেষ্টাৰ ডা কুনহা আৰু তেওঁৰ কলা পৰিচালক ইউষ্টেচ ফাৰ্নাণ্ডেছে মুম্বাইত হৰ্ডিং, মটৰ গাড়ীৰ বাহিৰত আৰু পোষ্টাৰ হিচাপে প্ৰয়োগ কৰিছিল। তেতিয়াৰ পৰাই এই প্ৰতীকটো ১৯৭৬ চনত ভাৰতত হোৱা জৰুৰীকালীন অৱস্থাৰ দৰে ৰাষ্ট্ৰীয় আৰু ৰাজনৈতিক গুৰুত্বপূৰ্ণ বহু পৰিঘটনাৰ ওপৰত মন্তব্য দিবলৈ সাজু কৰা হয়।
## বিকাশ
১৯৬৬ চনত আমূলে তেওঁলোকৰ বিজ্ঞাপন অভিযানত কাম কৰিবলৈ বিজ্ঞাপন সংস্থা এডভাৰটাইজিং এণ্ড চেলছ প্ৰমোচন (ASP)ক তেওঁলোকৰ একাউণ্ট দিয়াৰ সিদ্ধান্ত লয়। সংস্থাটোৰ পৰিচালন সঞ্চালক “ডা কুনহা’’ আৰু কলা পৰিচালক “ইউষ্টেচ ফাৰ্নাণ্ডেজ’’এ দেশৰ প্ৰতিগৰাকী গৃহিণীৰ দৃষ্টি আকৰ্ষণ কৰিব পৰাকৈ কিবা এটা সৃষ্টি কৰাৰ সিদ্ধান্ত লয়। তেতিয়াৰ গুজৰাট কো-অপাৰেটিভ মিল্ক মাৰ্কেটিং ফেডাৰেচন লিমিটেড (জিচিএমএমএফ)ৰ অধ্যক্ষ ভাৰ্গিজ কুৰিয়েনএ দুটা প্ৰয়োজনীয়তাৰে এজনী দুষ্ট কণমানি ছোৱালীক মাস্কট হিচাপে ল’বলৈ পৰামৰ্শ দিছিল; ইয়াক অংকন কৰাটো সহজ আৰু আকৰ্ষণীয় হ'ব লাগিছিল, কিয়নো বিজ্ঞাপন প্ৰয়োগৰ বেছিভাগেই বাহিৰৰ মাধ্যম আছিল, যিবোৰত সেই সময়ত হাতেৰে ছবি আঁকিবলগীয়া হৈছিল আৰু হৰ্ডিংবোৰ সঘনাই সলনি কৰিবলগীয়া হৈছিল।

## তথ্য সূত্ৰ

শ্ৰেণী:বিজ্ঞাপনৰ চৰিত্ৰ
অঞ্জনা ওম্ কাশ্যপ

**অঞ্জনা ওম্ কাশ্যপ** হিন্দী নিউজ চেনেল আজ তকৰ সৈতে পৰিচালনা-সম্পাদিকা হিচাপে কাম কৰা এগৰাকী ভাৰতীয় নিউজ এংকৰ। জী নিউজত যোগদান কৰাৰ পূৰ্বে কাশ্যপে চৰকাৰী সম্প্ৰচাৰক দূৰদৰ্শনত যোগদান কৰি নিজৰ সাংবাদিকতাৰ জীৱন আৰম্ভ কৰে। তাৰপাছত তেওঁ নিউজ ২৪ত যোগদান কৰে আৰু অৱশেষত আজ তকত থিতাপি লয়।

## প্ৰাৰম্ভিক জীৱন আৰু শিক্ষা
কাশ্যপৰ জন্ম হৈছিল তাহানিৰ বিহাৰত অৱস্থিত ৰাঁচীৰ ওম্ প্ৰকাশ তিৱাৰীৰ মধ্যবিত্ত পৰিয়ালত। তেখেতৰ পিতৃ ভাৰতীয় সেনাৰ সৈতে হ্ৰস্ব-সেৱা-আয়োগৰ এগৰাকী চিকিৎসক আছিল আৰু বাংলাদেশৰ মুক্তিযুদ্ধৰ সময়ছোৱাত সেৱা আগবঢ়াইছিল।

তেওঁ স্থানীয় কেথলিক বিদ্যালয় ল’ৰেট’ কন্‌ভেণ্ট আৰু তাৰপাছত ৰাঁচীৰ দিল্লী পাব্লিক স্কুলৰ পৰা প্ৰাৰম্ভিক শিক্ষা লাভ কৰিছিল। তেওঁ দিল্লী বিশ্ববিদ্যালয়ৰ পৰা উদ্ভিদ-বিজ্ঞানত স্নাতক ডিগ্ৰীৰ বাবে আগবাঢ়ে। কাশ্যপ সৰ্বভাৰতীয় প্ৰাক-চিকিৎসা পৰীক্ষাত অৱতীৰ্ণ হৈছিল যদিও উত্তীৰ্ণ হ’ব পৰা নাছিল। তেওঁ এগৰাকী নিপু‌ণ তাৰ্কিক আছিল আৰু শৈশৱৰ পৰাই সবল নেতৃত্বৰ গুণ প্ৰদৰ্শন কৰিছিল কিয়নো তেওঁ তেওঁৰ দুয়োখন বিদ্যালয়ৰে হেড-গাৰ্ল আছিল আৰু তেওঁৰ মহাবিদ্যালয়ৰ ছাত্ৰীবাসৰ সভাপতিও আছিল।

কেইবছৰমানৰ পাছত তেওঁ স্নাতকোত্তৰ ডিগ্ৰীৰ বাবে দিল্লী স্কুল অৱ ছ’চিয়েল ওৱৰ্কত নামভৰ্তি কৰে। কাশ্যপে উল্লেখ কৰে যে তাৰে পাঠ্যক্ৰম আৰু ক্ষেত্ৰভ্ৰমণে তেওঁৰ মনত ৰাজহুৱা সক্ৰিয়তাৰ মনোভাৱ জাগ্ৰত কৰিছিল।

## কৰ্মজীৱন
কাশ্যপৰ প্ৰথম চাকৰি ডে’উ মটৰ্ছত উপদেষ্টা হিচাপে আছিল কিন্তু এবছৰৰ পাছতে তেওঁ চাকৰি এৰে। তাৰপাছত তেওঁ আইনী উপদেষ্টা হিচাপে এক বেচৰকাৰী সংগঠনত যোগদান কৰে।

### সাংবাদিকতা
2000 চনৰ আৰম্ভণিতে কাশ্যপে জামিয়া মিলিয়া ইছলামিয়াৰ পৰা সাংবাদিকতাত ডিপ্ল’মা কৰাৰ সিদ্ধান্ত লয়। স্নাতক ডিগ্ৰী লাভ কৰাৰ পাছত তেওঁ দূৰদৰ্শনত যোগদান কৰে, য’ত তেওঁক এক অনুসন্ধানমূলক অনুষ্ঠান *আঁখোঁ দেখি*ৰ নিউজ-ডেস্কত নিয়োজিত কৰা হয়, কিন্তু তেওঁক মাজে-সময়ে প্ৰতিবেদন আগবঢ়োৱাৰ দায়িত্বও দিয়া হৈছিল।

এবছৰৰ ভিতৰতে তেওঁ জী নিউজৰ কাষ চাপে। যদিও তেওঁৰ এগৰাকী এংকৰ হোৱাৰ ইচ্ছা আছিল, তেওঁৰ বাকপটুতাৰ অভাৱ অনুভৱ কৰি তেওঁক প্ৰযোজনাৰ ভূমিকাত নিয়োজিত কৰা হয়। জী-ত তেওঁৰ শেষৰ বছৰকেইটাত তেওঁ সফলতাৰে অডিশ্যন পাছ কৰে আৰু তেওঁক মাজে-সময়ে বিশেষ অ‌নুষ্ঠানসমূহত এংকৰ হিচাৰে নিয়োজিত কৰা হয়।

2007 চনত তেওঁ নিউজ ২৪-ত যোগদান কৰে, য’ত তেওঁক প্ৰথমবাৰৰ বাবে সন্ধিয়াৰ যুক্তিতৰ্কৰ অনুষ্ঠানৰ পৰিচালকৰূপে এংকৰৰ বিষেশ ভূমিকা দিয়া হয়। 2012 চনৰ আৰম্ভণিতে তেওঁ তাৰ পৰা পদত্যাগ কৰি ষ্টাৰ নিউজত যোগদান কৰে, কিন্তু কেইমাহমানৰ পাছত সেই চেনেলটো বন্ধ হৈ পৰে।

## ব্যক্তিগত জীৱন
কাশ্যপে 1995 চনৰ দিল্লী, আন্দামান আৰু নিকোবৰ দ্বীপপুঞ্জ আৰক্ষী সেৱাৰ কেডাৰৰ বিষয়া মংগেশ কাশ্যপক বিয়া কৰায়। দিল্লী বিশ্ববিদ্যালয়ত পঢ়ি থকাৰ সময়ছোৱাত অঞ্জনাই মংগেশক লগ পাইছিল। মংগেশ দিল্লী আৰক্ষীৰ পূৰ্বৰ অতিৰিক্ত উপায়ুক্ত আছিল আৰু 2016 চনৰ পৰাই দক্ষিণ দিল্লী পৌৰ নিগমৰ মুখ্য তদাৰকী বিষয়া হিচাপে কাৰ্যনিৰ্বাহ কৰি আহিছে। তেওঁলোকৰ এজন পুত্ৰ আৰু এজনী কন্যা সন্তান আছে।

## তথ্যসূত্ৰ


## বাহ্যিক সংযোগ

* 
* 
শ্ৰেণী:জীৱিত ব্যক্তি
শ্ৰেণী:জামিয়া মিলিয়া ইছলামিয়াৰ প্ৰাক্তন শিক্ষাৰ্থীবৃন্দ
শ্ৰেণী:ভাৰতীয় সাংবাদিক
ক্লডিয়া শ্বেইনবম

**ক্লডিয়া শ্বেইনবম পাৰ্ডো** () (জন্ম ২৪ জুন ১৯৬২) এগৰাকী ৰাজনীতিবিদ, বিজ্ঞানী আৰু শিক্ষাবিদ। তেওঁ ২০২৪ চনৰ মেক্সিকোৰ সাধাৰণ নিৰ্বাচনত মেক্সিকোৰ ৰাষ্ট্ৰপতিৰ প্ৰাৰ্থী আছিল আৰু বৰ্তমান মেক্সিকোৰ নিৰ্বাচিত প্ৰথমগৰাকী মহিলা ৰাষ্ট্ৰপতি। তেওঁ বাওঁপন্থী ৰাজনৈতিক দল মোৰেনাৰ সদস্য।  শ্বেইনবমে ২০১৮ চনৰ পৰা ২০২৩ চনলৈ মেক্সিকো চহৰৰ চৰকাৰৰ মুৰব্বী হিচাপে কাৰ্যনিৰ্বাহ কৰিছিল, যি ৰাজ্যৰ ৰাজ্যপালৰ সমতুল্য পদ।
২০০০ চনৰ পৰা ২০০৬ চনলৈকে শ্বেইনবামে চৰকাৰৰ মুৰব্বী হিচাপে কাৰ্যনিৰ্বাহ কৰাৰ সময়ত ভৱিষ্যতৰ ৰাষ্ট্ৰপতি আন্দ্ৰেছ মেনুৱেল লোপেজ ওব্ৰাডৰৰ অধীনত পৰিৱেশ সচিব হিচাপে কাৰ্যনিৰ্বাহ কৰিছিল। ২০১৫ চনৰ পৰা ২০১৭ চনলৈকে ট্লালপান বৰোৰ প্ৰতিনিধি মুৰব্বী হিচাপে কাৰ্যনিৰ্বাহ কৰা শ্বেইনবামে ২০১৮ চনৰ নিৰ্বাচনত চৰকাৰৰ মুৰব্বী নিৰ্বাচিত হৈছিল, য’ত তেওঁ অপৰাধ নিয়ন্ত্ৰণ আৰু জ’নিং আইন বলবৎ কৰাত গুৰুত্ব আৰোপ কৰি এক প্ৰচাৰ চলাইছিল।

পেছাত এগৰাকী বিজ্ঞানী, শ্বেইনবাউমে মেক্সিকোৰ ৰাষ্ট্ৰীয় স্বায়ত্তশাসিত বিশ্ববিদ্যালয়ৰ (ইউএনএএম) পৰা শক্তি অভিযান্ত্ৰিকবিষয়ত পি এইচ ডি ডিগ্ৰী লাভ কৰিছিল। এগৰাকী শিক্ষাবিদ হিচাপে, তেওঁ শক্তি, পৰিৱেশ আৰু বহনক্ষম বিকাশৰ ওপৰত ১০০ তকৈও অধিক প্ৰবন্ধ আৰু দুখন কিতাপ ৰচনা কৰিছে। শ্বেইনবাউমে জলবায়ু পৰিৱৰ্তনৰ ওপৰত আন্তঃচৰকাৰী পেনেলত অৱদান আগবঢ়াইছিল, আৰু ২০১৮ চনত তেওঁ বিবিচিৰ ১০০ গৰাকী মহিলাৰ ভিতৰত এগৰাকী হিচাপে তালিকাভুক্ত হৈছিল। 

২০২৩ চনৰ ১২ জুনত শ্বেইনবমে ২০২৪ চনৰ নিৰ্বাচনত মৰেনাৰ ৰাষ্ট্ৰপতি পদৰ মনোনয়ন বিচাৰি মেক্সিকো চহৰৰ চৰকাৰৰ মুৰব্বী পদৰ পৰা পদত্যাগ কৰে। ৬ ছেপ্টেম্বৰত শ্বেইনবামে তেওঁৰ নিকটতম প্ৰতিদ্বন্দ্বী প্ৰাক্তন বৈদেশিক সচিব মাৰ্চেলো এব্ৰাৰ্ডৰ ওপৰত দলৰ মনোনয়ন লাভ কৰে। ২০২৪ চনৰ ২ জুনত শ্বেইনবামে সাধাৰণ নিৰ্বাচনত ভূমিস্খলন কৰি জয়লাভ কৰে। কাৰ্যভাৰ গ্ৰহণ কৰাৰ পিছত ইহুদী পটভূমিৰ পৰা মেক্সিকোৰ প্ৰথমগৰাকী মহিলা ৰাষ্ট্ৰপতি আৰু মেক্সিকোৰ প্ৰথমগৰাকী ৰাষ্ট্ৰপতি হ’ব।
## প্ৰাৰম্ভিক জীৱন
ক্লডিয়া শ্বেইনবম পাৰ্ডোৰ জন্ম মেক্সিকো চহৰৰ এটা ধৰ্মনিৰপেক্ষ ইহুদী পৰিয়ালত হৈছিল।  ১৯২০ৰ দশকত তাইৰ পিতৃ-মাতৃ আশ্কেনাজী ককা-আইতাই লিথুৱানিয়াৰ পৰা মেক্সিকো চহৰলৈ প্ৰব্ৰজন কৰিছিল, আনহাতে তেওঁৰ মাতৃ চেফাৰ্ডিক ককা-আইতাই ১৯৪০ৰ দশকৰ আৰম্ভণিতে বুলগেৰিয়াৰ চফিয়াৰ পৰা তালৈ প্ৰব্ৰজন কৰি ইহুদী গণহত্যাৰ পৰা ৰক্ষা পাইছিল। তেওঁ তেওঁৰ ককা-আইতাৰ ঘৰত সকলো ইহুদী বন্ধ উদযাপন কৰিছিল। 

তেওঁৰ পিতৃ-মাতৃ দুয়োজনেই বিজ্ঞানী: তেওঁৰ মাতৃ এনি পাৰ্ডো চেমো মেক্সিকোৰ নেচনেল অটোন'মাছ ইউনিভাৰ্চিটিৰ বিজ্ঞান অনুষদৰ এগৰাকী জীৱবিজ্ঞানী আৰু এমেৰিটাছ অধ্যাপিকা আৰু তেওঁৰ পিতৃ কাৰ্লোছ শ্বেইনবম যোচেলেভিট্জ আছিল এজন ৰাসায়নিক অভিযন্তা। তেওঁৰ ভাতৃ জুলিও এজন পদাৰ্থবিজ্ঞানী।

## শিক্ষা
### ৰাজনৈতিক জীৱনৰ আৰম্ভণি
### ট্লালপানৰ মেয়ৰ
### চেপেল ধ্বংস
### এনৰিকে ৰেবছামেন স্কুলৰ পতন
## মেক্সিকো চহৰৰ চৰকাৰৰ মুৰব্বীৰ বাবে ২০১৮ চনৰ অভিযান

## তথ্য সংগ্ৰহ
ৰঞ্জিত দত্ত

**ৰঞ্জিত দত্ত** (জন্ম ২৪ জানুৱাৰী ১৯৫৭) এজন ৰাজনৈতিক তথা লোকসভাৰ এগৰাকী সাংসদ। তেওঁ ২০০১ চনৰ পৰা ২০১১ চনলৈকে বিহালী সমষ্টিৰ বিধায়ক হিচাপে কাৰ্যনিৰ্বাহ কৰে। ২০১৬ চনৰ পৰা ২০২১ চনলৈ দত্ত সৰ্বানন্দ সোণোৱাল নেতৃত্বাধীন চৰকাৰৰ মন্ত্ৰী আছিল। ২০২৪ চনৰ দেশৰ সাধাৰণ নিৰ্বাচনত তেওঁ তেজপুৰ সমষ্টিৰ পৰা লোকসভালৈ নিৰ্বাচিত হয়।

## প্ৰাৰম্ভিক জীৱন আৰু শিক্ষা
১৯৫৭ চনৰ ২৪ জানুৱাৰীত বিশ্বনাথৰ হাতিবন্ধাত ৰঞ্জিত দত্তৰ জন্ম হয়। তেওঁৰ পিতৃ কুলধৰ দত্ত আৰু মাতৃ লাবণ্য দত্ত। তেওঁ ১৯৭৪ চনত তেজপুৰৰ দৰং কলেজৰ পৰা উচ্চ মাধ্যমিক সম্পূৰ্ণ কৰে।

## ৰাজনৈতিক জীৱন
ৰঞ্জিত দত্তই বিজেপিৰ প্ৰাৰ্থী হিচাপে বিহালী সমষ্টিৰ পৰা ২০০১ চনৰ অসম বিধানসভা নিৰ্বাচনত প্ৰতিদ্বন্দিতা কৰে। তেওঁ নিৰ্বাচনত মুঠ ভোটৰ ৫০.৬৫% ভোট (৩৩৩৪৮টা)লাভ কৰি বিজয় সাব্যস্ত কৰে। 

২০০৬ চনৰ অসম বিধানসভা নিৰ্বাচনত দত্ত পুনৰ বিহালী সমষ্টিৰ পৰা নিৰ্বাচনত অংশ লয়।  ২৮৬৩৩ ভোট লাভ কৰি তেওঁ নিকটতম প্ৰাৰ্থী, ৮৯৭৯ ভোটত পৰাস্ত কৰে।

২০১১ চনৰ অসম বিধানসভা নিৰ্বাচনত দত্তই পুনৰ বিহালী সমষ্টিৰ পৰা প্ৰাৰ্থিতা আগবঢ়ায় যদিও তেওঁ ২২৬৬২ ভোট লাভ কৰি সেই সময়ৰ কংগ্ৰেছ প্ৰাৰ্থী পল্লৱ লোচন দাসৰ বিৰুদ্ধে ১৮১৩৬ ভোটত পৰাস্ত হয়। 

২০১৬ চনৰ অসম বিধানসভা নিৰ্বাচনত দত্তই ৫২১৫২ ভোট লাভ কৰি নিকটতম প্ৰতিদ্বন্দ্বীক ২৩৬০১ ভোটত পৰাস্ত কৰিছিল। দত্ত সৰ্বানন্দ সোণোৱাল নেতৃত্বাধীন চৰকাৰৰ কেবিনেটত ৰেচম, সংখ্যালঘু কল্যাণ, হস্ততাঁত আৰু বস্ত্ৰশিল্প বিভাগৰ মন্ত্ৰী হিচাপে অন্তৰ্ভুক্ত হৈছিল। তেওঁ ২৪ মে' ২০১৬ ত কেবিনেট মন্ত্ৰী হিচাপে শপত গ্ৰহণ কৰিছিল।

২০২১ চনৰ অসম বিধানসভা নিৰ্বাচনত তেওঁ ৫৩৫৮৩ ভোট লাভ কৰি পঞ্চম বাৰৰ বাবে অসম বিধানসভালৈ নিৰ্বাচিত হয়।

## ব্যক্তিগত জীৱন
ৰঞ্জিত দত্ত গীতা দত্তৰ সৈতে ১ মে' ১৯৯১ চনত বিবাহপাশত আবদ্ধ হয়। তেওঁলোকৰ এজন পুত্ৰ আৰু এগৰাকী কন্যা সন্তান আছে।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
হেৰী হোডিনি

**হেৰী হোডিনি** নামেৰে পৰিচিত **এৰিক ৱেইজ** আছিল এজন হাংগেৰীয়-আমেৰিকান পলায়ন শিল্পী, ভ্ৰমবাদী আৰু ষ্টাণ্ট পৰিবেশক৷ তেওঁৰ পলায়ন কাৰ্যসমূহৰ বাবে বিখ্যাত।

হোডিনিয়ে প্ৰথমে আমেৰিকাৰ ভ’ডভিলত আৰু তাৰ পিছত ইউৰোপ ভ্ৰমণৰ সময়ত হেৰী ‘হেণ্ডকাফ’ হোডিনি হিচাপে দৃষ্টি আকৰ্ষণ কৰিছিল, য’ত তেওঁ আৰক্ষী বাহিনীক তেওঁক আবদ্ধ কৰি ৰাখিবলৈ প্ৰত্যাহ্বান জনাইছিল। কিছু বছৰৰ পিছত তেওঁ নিজৰ সক্ষমতাৰ বিকাশ সাধন কৰি শিকলি, আকাশচুম্বী ঘৰৰ পৰা ওলমি থকা ৰছী, পানীৰ তলত ষ্ট্ৰেইটজেকেট আৰু পানী থকা বন্ধ গাখীৰৰ পাত্ৰৰ পৰা পলায়ন কৰাৰ দৰে কাৰ্যসমূহ অন্তৰ্ভুক্ত কৰিছিল।

১৯০৪ চনত লণ্ডনৰ ডেইলী মিৰৰৰ দ্বাৰা আয়োজিত এক প্ৰদৰ্শনত হোডিনিয়ে বিশেষভাৱে তৈয়াৰ কৰা হেণ্ডকাফৰ পৰা পলাবলৈ চেষ্টা কৰিছিল, যিটো অনুষ্ঠান হাজাৰ হাজাৰ লোকে চাই আছিল। আন এটা ষ্টাণ্টত তেওঁক জীৱিত অৱস্থাত পুতি থোৱা হৈছিল আৰু হোডিনিয়ে ইয়াৰ পৰাও পলায়ন কৰিব পাৰিছিল। ছ’চাইটি অৱ আমেৰিকান মেজিচিয়ানছৰ সভাপতি হিচাপে তেওঁ পেছাদাৰী মানদণ্ড ৰক্ষা কৰিবলৈ আৰু প্ৰৱঞ্চক শিল্পীসকলক উদঙাই দিবলৈ প্ৰয়াস কৰিছিল। তেওঁৰ পলায়নৰ ষ্টাণ্ট অনুকৰণ কৰা যিকোনো ব্যক্তিৰ বিৰুদ্ধেও তেওঁ সোনকালে মোকৰ্দমা তৰিছিল।

হোডিনিয়ে কেইবাখনো চিনেমা নিৰ্মাণ কৰিছিল যদিও ছবিৰ জৰিয়তে ধন ঘটিব নোৱাৰাৰ ফলত অভিনয় বাদ দিছিল। তেওঁ এজন আগ্ৰহী বিমান পৰিচালক আছিল আৰু ১৯১০ চনৰ ১৮ মাৰ্চত মেলবৰ্ণৰ পৰা প্ৰায় ২০ মাইল দূৰৈৰ ডিগাৰ্ছ ৰেষ্টত অষ্ট্ৰেলিয়াত শক্তিচালিত বিমান চলোৱা প্ৰথমজন ব্যক্তি হিচাপে পৰিগণিত হৈছিল।

## তথ্যসূত্ৰ
বেকী নদী

**বেকী নদী** যাক ভূটানত কুৰিশ্বু নদী বুলিও জনা যায়, মহান ব্ৰহ্মপুত্ৰ নদীৰ সোঁপাৰৰ অন্যতম উপনৈ, যি ভূটান অঞ্চলৰ পৰা তললৈ বৈ আহিছে যদিও ইয়াৰ বৃহৎ অংশ অসমৰ মাজেৰে বৈ যায়। ই ভূটানৰ পৰা মথংগুৰি, নাৰংগুৰি, খুছৰাবাৰী, ভলাগুৰি, মাইনামাতা, উদালগুৰি, বৰপেটা ৰোড, নিচুখা, সৰভোগ, কলগাছিয়া, বলাইপথাৰ, খাৰবাল্লী, বৰদংগা, কামাৰপাৰা, শ্ৰীৰামপুৰ, দৌকমাৰী, জনীয়া, চানপুৰ, ৰুবি,চাওপুৰ, গোবিন্দপুৰ, মইনবাৰী আৰু বালিকুৰি স্পৰ্শ কৰি বৈ গৈছে। ৩১ নং ৰাষ্ট্ৰীয় ঘাইপথত অৱস্থিত দলংবোৰৰ পৰা নদীখন আৰু ইয়াৰ চৌপাশৰ দৃশ্য দেখা যায়।

বেকী শব্দৰ মূল বড়ো শব্দ বেংখী, যাৰ অৰ্থ বেঁকাৰ স্ত্ৰীলিঙ্গ ৰূপ বেকী।
## উৎপত্তি
ভূটানত কুৰিশ্বু নদী বুলিও জনাজাত বেকী নদী ২৬° ২০' ০০" উত্তৰ; ৯০° ৫৬' ০০" পূবৰ মাজত অৱস্থিত যি হিমালয়ৰ হিমবাহৰ পৰা বৈ আহিছে। ভূটানত হিমালয়ৰ পৰা দ্ৰুতগতিত বৈ যোৱা কেইবাখনো প্ৰধান নদী আছে যিবোৰ উত্তৰ ভূটানৰ হিমবাহৰ দ্বাৰা পৰিপুষ্ট হয়। দক্ষিণলৈ বৈ গৈ ভাৰতৰ ব্ৰহ্মপুত্ৰ নদীৰ অৱবাহিকাত মিলি যায়। ব্ৰহ্মপুত্ৰ বাংলাদেশলৈ বৈ যায় আৰু বংগোপসাগৰলৈ গৈ মিলিত হয়।

## তথ্য সূত্ৰ

শ্ৰেণী:অসমৰ নদী
শ্ৰেণী:নদী
শ্ৰেণী:ব্ৰহ্মপুত্ৰ নদীৰ উপনৈ
ভাৰতৰ সাধাৰণ নিৰ্বাচন ২০২৪ (অসম)

ভাৰতৰ অষ্টাদশ লোকসভাৰ ১৪ গৰাকী সদস্যক নিৰ্বাচিত কৰিবলৈ ২০২৪ চনৰ যোৱা ১৯ ​​এপ্ৰিলৰ পৰা ৭ মে’লৈ অসমত ভাৰতৰ সাধাৰণ নিৰ্বাচন ২০২৪ অনুষ্ঠিত কৰা হয়।

## নিৰ্বাচনৰ সময়সূচী

## দল আৰু মিত্ৰগোট
###### 

###### 

### অন্যান্য

## প্ৰাৰ্থীসকল

## ভোটাৰৰ পৰিসংখ্যা
### পৰ্যায় অনুসৰি

### সমষ্টি হিচাপে

## ফলাফল
### মিত্ৰগোট আৰু দল হিচাপে ফলাফল

### সমষ্টি হিচাপে ফলাফল

## তথ্য সংগ্ৰহ

শ্ৰেণী:নিৰ্বাচন
চম্পাৱতী নৈ

**চম্পাৱতী নৈ** ভাৰত উপমহাদেশৰ অসম ৰাজ্যৰ ব্ৰহ্মপুত্ৰ নদীৰ উপনৈ। চম্পাৱতী নৈৰ তিনিটা উপনৈ আছে - ভূৰ নদী (মোৰা ভূৰ নদীকে ধৰি), লোপানী আৰু ঢল পানী, যিবোৰ ভূটানৰ পাহাৰৰ পৰা উৎপত্তি হৈছে। 

ভূৰ নদীৰ উৎপত্তি গুৰুংডাণ্ডোৰ পৰা অসমৰ চিৰাং জিলাৰ চিদলী তহচিলত অৱস্থিত ভূৰ গাঁৱৰ মাজেৰে বৈ গৈ অসমত প্ৰৱেশ কৰাৰ পিছত পটিয়াখোলা নামৰ এখন সৰু নদী লৈ যায়। তাৰ পিছত ভূৰ নদীখন সংকীৰ্ণ বালিচহীয়া ৰূপলৈ পৰিণত হৈ মানস ৰাষ্ট্ৰীয় উদ্যানৰ মাজেৰে বৈ গৈ শান্তিপুৰত উপস্থিত হয় আৰু শান্তিপুৰৰ পৰা ভূৰ নদী দক্ষিণ-পশ্চিম দিশলৈ বৈ গৈ হাণ্টুপাৰাত সোঁফালে খুংৰুং নদী লৈ বঙাল অভয়াৰণ্যত প্ৰৱেশ কৰে। বংতাল অভয়াৰণ্যৰ পিছত ভূৰ নদী বাঁহবাৰী নদী নাম লৈ দক্ষিণ দিশলৈ বৈ যায়। তাৰপিছত ভূৰ নৈয়ে শালবাৰী ভূৰপাৰৰ মাজেৰে বৈ গৈ ইয়াৰ দুয়োকাষে ফুলকুমাৰী নদীৰ পৰা দুটা উপনৈ লৈ ঢলপানী নদীৰ লগত মিলিত হয় আৰু শেষত চম্পৱতী নদীৰ নাম লয়। 

ঢলপানী নদীৰ উৎপত্তিও ভূটানৰ পাহাৰৰ পৰা আৰু ভূটান-ভাৰত সীমান্তত বৈ যোৱাৰ আগতে ই দুটা উপনৈ অৰ্ণে খোলা নদী আৰু তিনিয়াবধি নদীক লগত লৈ শেষত চম্পাৱতী নদীৰ সৈতে মিলিত হয়। 

চিৰাং বনাঞ্চলৰ মাজেৰে বৈ যোৱা লোপানী নদীখনে ঢলপানী নদীৰ লগত লগ পোৱাৰ আগতে ঝোৰা বিলৰ পৰা উপনৈ এটা লৈ যায়। ঢলপানী আৰু লোপানীয়ে লগ হৈ চম্পাৱতী নদীৰ নাম লয়। 

*৩১-চি* নং ৰাষ্ট্ৰীয় ঘাইপথ পাৰ হৈ চম্পাৱতী নদীখন দুটা ভাগত বিভক্ত হৈ অৱশেষত ধুবুৰী জিলাৰ চাপৰৰ ওচৰত ব্ৰহ্মপুত্ৰ নদীৰ লগত মিলি যায়।
## তথ্য সূত্ৰ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
ডিফু (লোকসভা সমষ্টি)

**ডিফু লোকসভা সমষ্টি** (ইংৰাজী: Diphu Lok Sabha constituency) অসমৰ নৱ গঠিত এটা লোকসভা সমষ্টি। ই অসমৰ ১৪টা লোক সভা সমষ্টিৰ ভিতৰত এটা। সমষ্টিটো অনুসূচীত জনজাতিৰ বাবে সংৰক্ষিত।

২০২৩ চনৰ ১১ আগষ্টত ভাৰতৰ নিৰ্বাচন আয়োগে অসমৰ সংসদীয় আৰু বিধানসভা সমষ্টিৰ সীমা নিৰ্ধাৰণৰ চূড়ান্ত আদেশ প্ৰকাশ কৰে আৰু এই সমষ্টিটো গঠন কৰে।

## বিধানসভাৰ সমষ্টিসমূহ
ডিফু লোকসভা সমষ্টিত তলত উল্লেখিত বিধান সভা সমষ্টিসমূহ আছে:

## লোকসভাৰ সদস্য

## লগতে চাওক
* অসমৰ লোকসভা সমষ্টিসমূহৰ তালিকা

## তথ্য সংগ্ৰহ

শ্ৰেণী:অসমৰ লোক সভাৰ সমষ্টি
আছাদুদ্দিন ওৱাইছি

**আছাদুদ্দিন ওৱাইছি** এজন ভাৰতীয় ৰাজনীতিবিদ। তেওঁ সৰ্বভাৰতীয় মজলিছ-ই-ইত্তেহাদুল মুছলিমীন দলৰ সভাপতি। হায়দৰাবাদৰ পৰা লোকসভাৰ সদস্য হিচাপে ৫ বাৰকৈ নিৰ্বাচিত হৈছে।

## তথ্যসূত্ৰ

শ্ৰেণী:ভাৰতীয় ৰাজনীতিবিদ
অখিলেশ যাদৱ

**অখিলেশ যাদৱ** ভাৰতীয় ৰাজনীতিবিদ তথা সমাজবাদী পাৰ্টিৰ সভাপতি যিয়ে ২০১২ চনৰ পৰা ২০১৭ চনলৈ উত্তৰ প্ৰদেশৰ ২১ সংখ্যক মুখ্যমন্ত্ৰী হিচাপে কাৰ্যনিৰ্বাহ কৰিছিল। ২০১২ চনৰ ১৫ মাৰ্চত ৩৮ বছৰ বয়সত কাৰ্যভাৰ গ্ৰহণ কৰাৰ পিছত তেওঁ এই পদত অধিষ্ঠিত হোৱা আটাইতকৈ কম বয়সীয়া ব্যক্তি হিচাপে পৰিগণিত হয়। ২০১৯ চনত ১৭ সংখ্যক লোকসভাত আজমগড়ৰ পৰা সংসদ সদস্য নিৰ্বাচিত হৈছিল যাদৱ। ৰাজনীতিত তেওঁৰ প্ৰথম উল্লেখযোগ্য সফলতা ২০০০ চনত কান্নুজ সমষ্টিৰ পৰা লোকসভাৰ সদস্য হিচাপে নিৰ্বাচিত হৈছিল। সমাজবাদী পাৰ্টিৰ প্ৰতিষ্ঠাপক-পৃষ্ঠপোষক, ভাৰত চৰকাৰৰ প্ৰতিৰক্ষা মন্ত্ৰী হিচাপে কাৰ্যনিৰ্বাহ কৰা আৰু উত্তৰ প্ৰদেশৰ তিনিবাৰৰ মুখ্যমন্ত্ৰী হিচাপে কাৰ্যনিৰ্বাহ কৰা প্ৰবীণ ৰাজনীতিবিদ মুলায়ম সিং যাদৱৰ পুত্ৰ।

## তথ্যসূত্ৰ

শ্ৰেণী:ৰাজনীতিবিদ
সমাজবাদী পাৰ্টি

**সমাজবাদী পাৰ্টি** ভাৰতৰ এটা সমাজবাদী ৰাজনৈতিক দল। জনতা দলৰ প্ৰাক্তন ৰাজনীতিবিদ মুলায়াম সিং যাদৱে প্ৰতিষ্ঠা কৰা এইখনৰ মুখ্য কাৰ্যালয় নতুন দিল্লীত। বৰ্তমান সমাজবাদী পাৰ্টিৰ নেতৃত্বত আছে উত্তৰ প্ৰদেশৰ প্ৰাক্তন মুখ্যমন্ত্ৰী অখিলেশ যাদৱ। 

## তথ্যসূত্ৰ

শ্ৰেণী:ৰাজনৈতিক দল
শ্ৰেণী:ভাৰতৰ ৰাজনৈতিক দল
ডিম্পল যাদৱ

**ডিম্পল যাদৱ** (জন্ম ১৫ জানুৱাৰী ১৯৭৮) এগৰাকী ভাৰতীয় ৰাজনীতিবিদ। তেওঁ ২০২২ চনৰ ডিচেম্বৰৰ পৰা মৈনপুৰিৰ পৰা বৰ্তমান সংসদ সদস্য আৰু তাৰ আগতে কনৌজৰ পৰা দুই বাৰ লোকসভাৰ সদস্য হিচাপে দায়িত্ব পালন কৰিছিল। তেওঁ সমাজবাদী পাৰ্টিৰ সভাপতি আৰু উত্তৰ প্ৰদেশৰ প্ৰাক্তন মুখ্যমন্ত্ৰী অখিলেশ যাদৱৰ পত্নী। 

## তথ্যসূত্ৰ



শ্ৰেণী:ভাৰতীয় ৰাজনীতিবিদ
সৰ্বভাৰতীয় মজলিছ-ই-ইত্তেহাদুল মুছলিমীন

**সৰ্বভাৰতীয় মজলিছে-ই-ইত্তেহাদুল মুছলিমীন** বা এম আই এম হৈছে ভাৰতৰ স্বায়ত্তশাসিত ৰাজ্যৰ ৰাজধানী তেলেংগানা ৰ এটা আঞ্চলিক ভিত্তিত ৰাজনৈতিক দল। ইয়াৰ মুখ্য কাৰ্যালয় আঘাপুৰ হায়দৰাবাদ তেলেংগানাত।

## নীতি
‘সৰ্বভাৰতীয় মজলিছ-ই-ইত্তেহাদুল মুসলিমীন’ত মুছলমানক একত্ৰিত আৰু একত্ৰিত কৰাৰ কথা কোৱা হৈছে॥

## তথ্যসূত্ৰ

শ্ৰেণী:ৰাজনৈতিক দল
প্ৰজ্বল ৰেৱন্না

**প্ৰজ্বল ৰেৱন্না** (জন্ম ৫ আগষ্ট ১৯৯০) এজন ভাৰতীয় ৰাজনীতিবিদ যিয়ে হাছান সমষ্টিৰ পৰা ১৭ নং লোকসভাৰ সদস্য হিচাপে কাৰ্যনিৰ্বাহ কৰিছিল। 

## তথ্য সংগ্ৰহ
লোক-উৎসৱ

পৰম্পৰাগত লোক-শিল্প আৰু লোক-সংগীতেৰে উদযাপন কৰা উৎসৱেই **লোক-উৎসৱ**। লোক-উৎসৱত লোকনৃত্য বা জনগোষ্ঠীয় খাদ্যও থাকিব পাৰে। এনে অনুষ্ঠান আৰু উৎসৱসদৃশ সমাৱেশত দীৰ্ঘদিন ধৰি হস্ত-শিল্পৰ প্ৰদৰ্শন কৰা হয়, কিয়নো ইয়াৰ শিপা গ্ৰাম্য শিল্পকৰ্মৰ পৰাই আছে। লোক-শিল্পৰ দৰেই হস্ত-শিল্পৰ উৎপাদনৰো প্ৰায়ে সাংস্কৃতিক, ৰাজনৈতিক আৰু ধৰ্মীয় তাৎপৰ্য থাকে। লোক-শিল্পই কোনো থলুৱা সংস্কৃতিৰ পৰা বা কৃষক বা অন্যান্য শ্ৰমিক ব্যৱসায়ীৰ দ্বাৰা উৎপাদিত শিল্পক সামৰি লয়। সূক্ষ্ম শিল্পৰ বিপৰীতে লোক-শিল্প বিশুদ্ধ নান্দনিক নহয়, প্ৰধানকৈ উপযোগী আৰু সজ্জাগত আৰু ইয়াক উৎসৱৰ সময়ত প্ৰায়ে ব্যৱসায়ী বা অপেশাদাৰী অনুশীলনকাৰীয়ে বিক্ৰী কৰে।

## তথ্য সূত্ৰ
আহোম বগৰী

**আহোম বগৰী** (, বৈজ্ঞানিক নাম: *Prunus persica*) এবিধ পৰ্ণপাতী উদ্ভিদ। পূব চীনৰ ঝেজিয়াং প্ৰদেশত পোনপ্ৰথমবাৰৰ বাবে এইবিধ গছৰ ঘৰচীয়াকৰণ কৰা এই ফলৰ প্ৰজাতিৰ সঁচ অসমলৈ চ্যু-কা-ফা আৰু টাই-আহোম গোটে চীনৰ পৰা প্ৰবজন কৰি আহোঁতে লৈ আনিছিল। আহোম বগৰীৰ ফলসমূহ খাদ্য হিচাপে গ্ৰহণ কৰা হয়। একেই প্ৰুনাছ (*Prunus*) গণৰ নৰা বগৰী নামৰ এবিধ ফলো অসমত পোৱা যায়।

*persica* নামটোৱে পাৰ্ছিয়া অৰ্থাৎ বৰ্তমানৰ ইৰাণত ফলবিধৰ ব্যপক পৰিসৰৰ খেতিক সূচায়। সেই ঠাইৰপৰা ইয়াক ইউৰোপলৈ নিয়া হৈছিল। ই *Rosaceae* পৰিয়ালৰ *Prunus* গণৰ অন্তৰ্গত য'ত চেৰীফল, এপ্ৰিকোট, আলমণ্ড আৰু প্লাম অন্তৰ্ভুক্ত। আলমণ্ডৰ সৈতে আহোম বগৰীৰ শাহটোৰ সোৱাদৰ সাদৃশ্য আছে।

আহোম বগৰীৰ 'নেকট্ৰাইন' (বগা আহোম বগৰী) বোলা এটা ভিন্ন প্ৰকাৰো পোৱা যায়। বাণিজ্যিকভাৱে দুয়োবিধ ভিন্ন ফল হ'লেও ইহঁ‌ত একেই প্ৰজাতিৰ। ইহঁ‌তৰ মূল পাৰ্থক্যটো হৈছে যে আহোম বগৰীৰ গাত সৰু সৰু শুং থাকে। আনহাতে নেকট্ৰাইন নিমজ। *MYB25* নামৰ জিনৰ উৎপৰিৱৰ্তন বা মিউটেচনৰ বাবে এই পাৰ্থক্য দেখা যায়। 

২০১৮ চনত চীনদেশে অকলেই বিশ্বৰ আহোম বগৰী আৰু বগা আহোম বগৰীৰ মুঠ ৬২% উৎপাদন কৰিছিল।

## বিৱৰণ

আহোম বগৰীৰ গছ ৫–১০ মিটাৰ পৰ্যন্ত ওখ হয়। ইয়াৰ পাতবোৰ দীঘলীয়া আৰু খাঁ‌জকটা। এইসমূহ ৭–১৫ চে.মি. দীঘল (৩–৬ ইঞ্চি), ২–৩ চে.মি. বহল হয়। পাত ওলোৱাৰ আগতে বসন্তৰ আৰম্ভণিতে ফুল ফুলে।  ফুলবোৰ একক বা থোপাকৈ ফুলে আৰু ই ২.৫–৩ চে.মি. ব্যাসৰ। ফুলৰ ৰঙ গোলাপী আৰু ইয়াত পাঁচোটাকৈ পাহি থাকে।  ফলৰ শাহ হালধীয়া বা বগা ৰঙৰ আৰু সুগন্ধি।  আহোম বগৰীৰ ফল শুংযুক্ত আৰু আহোম বগৰীৰ ফল মসৃণ। কিছুমান জাতৰ শাহ অতি কোমল। কিন্তু কিছুমান জাতৰ বিশেষকৈ সেউজীয়া ৰঙৰ হ’লে ই মোটামুটি দৃঢ় হয়।  এই গশহৰ ফল এগুটীয়া। বীজটো ৰঙা-বাদামী ৰঙৰ, ডিম্বাকৃতিৰ, প্ৰায় ১.৩–২ চে.মি. দীঘল আৰু ইয়াৰ চাৰিওফালে কাঠৰ দৰে খোলা থাকে।

## উৎপাদন

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
মৰা ভৰলী

**মৰা ভৰলী** () হৈছে বৰ্তমানৰ জীয়া ভৰলী নদীৰ এটা পৰিত্যক্ত গতিপথ। বৰ্তমানৰ জীয়া ভৰলী আৰু ব্ৰহ্মপুত্ৰ নদীৰ মাজত এই গতিপথটোৰ দৈঘ্য ১১ কিঃমিঃ। ভৰলী ব্ৰহ্মপুত্ৰ নদীৰ এখন উল্লেখযোগ্য উপনৈ। ই অৰুণাচল প্ৰদেশৰ টাৱাং জিলাৰ গৌৰী ছেন পৰ্বতৰ এটা হিমবাহৰ পৰা উৎপত্তি হৈছে। বৰ্তমান ই অৰুণাচল প্ৰদেশত কামেং নদী আৰু অসমত জীয়া ভৰলী বুলি জনা যায়। কামেং নদীৰ দৈৰ্ঘ্য প্ৰায় ২৬৪ কিঃমিঃ (১৬৪ মাইল)।
## ইতিহাস
জীয়া ভৰলীৰ বৰ্তমানৰ বিস্তৃতিৰ পৰা এটা মেৰুকৰণ গতি আছিল শালনী বস্তিৰ পৰা তেজপুৰলৈ প্ৰায় ৫০ কিঃমিঃ দৈৰ্ঘ্যৰ। এই প্ৰমাণ হিচাপে নদীৰ গতিপথৰ এটা বৃহৎ বিচ্ছিন্নতা এতিয়াও সংৰক্ষিত হৈ আছে, আৰু এইটোৱেই হৈছে স্থানীয়ভাৱে 'মৰা ভৰলী' নামেৰে জনাজাত পৰিত্যক্ত চেনেলটো, অৰ্থাৎ মৃত্যুমুখত পৰা বৰ্তমানৰ জীয়া ভৰলীৰ গতিপথ। সেয়েহে মৰা ভৰলী নদী হৈছে জিয়াভৰলী নদীৰ পাৰৰ এটা পৰিত্যক্ত চেনেল। ১৮২৪ চনৰ আগতে জীয়া ভৰলী নদীয়ে এই চেনেলটো পৰিত্যাগ কৰি ব্ৰহ্মপুত্ৰৰ সৈতে সংগম হোৱালৈকে কম বেছি পৰিমাণে পোন পথ অনুসৰণ কৰিলে।

## বৰ্তমানৰ স্থিতি
পৰৱৰ্তী সময়ত মৰা ভৰলী চেনেলটো পলস পৰি বাম হৈ গ'ল আৰু ই এতিয়া পূৰ্বৰদৰে বামগাঁও আৰু কাককুলিৰ মাজত বিস্তৃত অংশক বাদ দি খৰতকীয়াকৈ কোনো প্ৰবাহ কঢ়িয়াই নিব নোৱাৰে। এই গতিপথত জমা হোৱা পলস আৰু আৱৰ্জনা সমূহে মৰা ভৰলী গতিপথৰ ভূমিবৃদ্ধিক প্ৰতিনিধিত্ব কৰে। এই অংশত জমাহোৱা নদী আৱৰ্জনাবোৰ বালিচহীয়া পলিৰ পৰা আৰম্ভ কৰি গাঢ় ৰঙৰ পলিৰ মাটিলৈকে দেখা যায়। 
## তথ্যসূত্ৰ

শ্ৰেণী:শোণিতপুৰ জিলা
শ্ৰেণী:ভূগোল
বিমল বৰা

**বিমল বৰা** () ভাৰত অসমৰ এজন ভাৰতীয় জনতা পাৰ্টীৰ ৰাজনীতিবিদ। ২০১৬ আৰু ২০২১ চনত টিংখাং সমষ্টিৰ নিৰ্বাচিত বিধায়ক। বৰ্তমান অসম চৰকাৰৰ এজন কেবিনেট পৰ্যায়ৰ মন্ত্ৰী।২০২১ চনৰ ১০ মে’ত তেওঁ অসম চৰকাৰৰ কেবিনেট মন্ত্ৰী হিচাপে শপত গ্ৰহণ কৰে। 

## ব্যক্তিগত জীৱন আৰু শিক্ষা
বিমল বৰাৰ পিতৃ আছিল স্বৰ্গীয় হৰিপ্ৰসাদ বৰা। ১৯৯৬ চনত যোৰহাটৰ জগন্নাথ বৰুৱা মহাবিদ্যালয়ৰ পৰা স্নাতক সম্পূৰ্ণ কৰে।

## তথ্যসূত্ৰসমূহ

শ্ৰেণী:অসম চৰকাৰৰ মন্ত্ৰী
শ্ৰেণী:জীৱিত ব্যক্তি
গোপীনাথ পাঠক

**গোপীনাথ পাঠক** ৰামসৰস্বতীৰ পুতেক আছিল। মহাভাৰত অনুবাদ কাৰ্যত এওঁ পিতাকক বিশেষভাবে সহায় কৰিছিল। দ্ৰোণপৰ্বত শুক্ৰধ্বজৰ পাঠক ৰাম-সৰস্বতীৰ পুতেক বুলি গোপীনাথে আত্মপৰিচয় দিছে। সম্ভৱতঃ পিতাকৰ ৰজাঘৰীয়া পাঠক বাবটো গোপীনাথেও লাভ কৰিছিল। গোপীনাথে দ্ৰোণ-পৰ্ব, সভা-পৰ্ব, আৰু স্বৰ্গ-ৰোহণ-পৰ্ব, ৰচনা কৰে। গোপীনাথে দৰঙৰাজ ধৰ্মনাৰায়ণৰ পৃষ্ঠাপোষকতা লাভ কৰিছিল।
## তথ্যসূত্ৰ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
দামোদৰ দাস

**দামোদৰ দাস** বৰপেটাৰ মানুহ আছিল। শল্য-পৰ্বত আত্মপৰিচয় প্ৰসঙ্গত এওঁ শঙ্কৰ, মাধৱ আৰু দামোদৰক উল্লেখ কৰিছে আৰু নিজ গুৰু ভাগৱত ভট্টচাৰ্যৰ (ভট্টদেৱৰ) চৰণত প্ৰণিপাত জনাইছেঃ

নক্ষত্ৰ সহিতে পূৰ্ণিমাৰ চন্দ্ৰ, যেন গৈল অস্তাঙ্গত। 
সহস্ৰ কিৰণ সমে দিনকৰ, উদিত পূৰ্ব দিশত॥  
সেহিমতে ইটো দূৰ কৰি মহা অজ্ঞান নাম আন্ধাৰ।  
হৈলন্ত বেকত শ্ৰীভাগৱত-ভট্টচাৰ্য নাম যাৰ।  
তাহান চৰণ ৰেণু শিৰে ধৰি মহামুৰ্খ দামোদৰ।  
পৰম গহন ভাৰতৰ পদ, কৰিলো শল্য পৰ্বৰ॥ (পদ ৯৭১)   

ওপৰৰ বিৱৰণৰপৰা এওঁক খ্ৰীষ্টীয় সপ্তদশ শতিকাৰ প্ৰথমাৰ্দ্ধৰ কবি বুলি ধৰিব পাৰোঁ। মহাভাৰতৰ শল্য-পৰ্বৰ উপৰিও এওঁ দ্ৰোণ-পৰ্ব ৰচনা কৰিছিল। লেখকৰ বৰ্ণনাৰ শক্তিৰ পৰিচয় এই গ্ৰন্থ দুখনৰপৰা ভালধৰণে উপলব্ধি কৰিব পাৰি।
## তথ্যসূত্ৰ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
শ্ৰীনাথ দ্বিজ

**শ্ৰীনাথ দ্বিজে** মহাভাৰতৰ আদি-পৰ্ব,দ্ৰৌপদী-স্বয়ংবৰ,দ্ৰোণ-পৰ্ব দেশী ভাষালৈ অনুবাদ কৰে। শ্ৰীনাথ দ্বিজে কোচবেহাৰৰ প্ৰাণনাৰায়ণ ৰজাৰ (ইং ১৬২৫-৬৫) অনুপ্ৰেৰণা লাভ কৰিছিল। দ্ৰোণ পৰ্বত শ্ৰীনাথ দ্বিজে আত্মপৰিচয় এইদৰে দিছে: 
প্ৰাণ-নাৰায়ণদেৱে আজ্ঞা পৰমাণে। 
দ্ৰোণ-পৰ্ব কথা বিৰচিল শুদ্ধ মনে॥

## তথ্যসূত্ৰ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
চৰাইৰ প্ৰব্ৰজন

**চৰাইৰ প্ৰব্ৰজন** () বুলিলে চৰায়ে প্ৰজনন স্থলী আৰু শীতকালীন স্থানৰ মাজত কৰা নিয়মীয়া তথা বাৰ্ষিক ঋতুভিত্তিক যাত্ৰাক বুজায়। প্ৰব্ৰজনন বাবে এনে চৰাইবোৰে সাধাৰণতে উত্তৰ আৰু দক্ষিণ উৰণীয়া পথেৰে যাত্ৰা কৰে আৰু প্ৰায়ে বহু দূৰৈৰ স্থানলৈ উৰি যায়। জীৱ-জন্তুৰ এনে প্ৰব্ৰজন সাধাৰণতে বহু বিপদসঙ্কুল।

আৰ্কটিক টাৰ্ন (*Sterna paradisaea*) নামৰ চৰাইবিধে দীৰ্ঘ দূৰত্ব ভ্ৰমণৰ অভিলেখ গঢ়ি সিহঁতৰ প্ৰজনন স্থান সুমেৰুৰ পৰা প্ৰতিবছৰে কুমেৰু অঞ্চললৈ যাত্ৰা কৰে। এলবাট্ৰছৰ (albatrosses) দৰে টিউবেন’জৰ (tubenoses) কিছুমান প্ৰজাতিৰ চৰায়ে দক্ষিণ মহাসাগৰৰ ওপৰেৰে উৰি পৃথিৱীৰ চাৰিওফালে ভ্ৰমণ কৰে, আনহাতে মানক্স শ্বিয়াৰৱাটাৰৰ (Manx shearwaters) দৰে আন কিছুমান চৰায়ে সিঁহতৰ উত্তৰৰ প্ৰজনন ক্ষেত্ৰ আৰু দক্ষিণ মহাসাগৰৰ মাজত ১৪,০০০ কিলোমিটাৰ (৮,৭০০ মাইল) দূৰত্ব প্ৰব্ৰজন কৰে। দীৰ্ঘ দূৰত্বৰ প্ৰব্ৰজনতকৈ চমু দূৰত্বৰ প্ৰব্ৰজন সাধাৰণতে সংঘটিত হয়। চমু দূৰত্বৰ প্ৰব্ৰজনৰ ভিতৰত এণ্ডিজ আৰু হিমালয়ৰ দৰে পৰ্বতৰ দৰে উচ্চতম প্ৰব্ৰজন অন্তৰ্ভুক্ত।

প্ৰব্ৰজনৰ সময় মূলতঃ দিনৰ দৈৰ্ঘ্যৰ পৰিৱৰ্তনৰ দ্বাৰা নিয়ন্ত্ৰিত হোৱা যেন লাগে। পৰিভ্ৰমী চৰাইবোৰে সূৰ্য্য আৰু তৰাসমূহৰ পৰা আকাশী ইংগিত, পৃথিৱীৰ চুম্বকীয় ক্ষেত্ৰ আৰু মানসিক মানচিত্ৰ ব্যৱহাৰ কৰি যাত্ৰা কৰে।

## সাধাৰণ আৰ্হি
প্ৰব্ৰজন হৈছে প্ৰায়ে উত্তৰ আৰু দক্ষিণলৈ বিভিন্ন প্ৰজাতিৰ চৰাইয়ে কৰা এক প্ৰকাৰৰ নিয়মীয়া ঋতুভিত্তিক গমন। প্ৰব্ৰজন বাৰ্ষিক ঋতুভিত্তিকতা আৰু প্ৰজনন আৰু অপ্ৰজনন অঞ্চলৰ মাজত হোৱা চলাচলৰ দ্বাৰা চিহ্নিত কৰা হয়। খাদ্যৰ উপলভ্যতা, বাসস্থান নাইবা বতৰকে ধৰি পৰিৱেশৰ বিভিন্ন পৰিৱৰ্তনৰ বাবে কেতিয়াবা অপ্ৰব্ৰজনকাৰী চৰাইয়েও বিভিন্ন স্থানলৈ গমন কৰে। এনে যাত্ৰাক সাধাৰণতে "প্ৰকৃত প্ৰব্ৰজন" বুলি কোৱা নহয় কাৰণ এই যাত্ৰা অনিয়মিত (যাযাবৰী, আক্ৰমণ, অনুপ্ৰৱেশ) বা মাত্ৰ এটা দিশত (বিচ্ছিন্নতা, পোৱালিবোৰ জন্মস্থানৰ পৰা আঁতৰি যোৱা) সংঘটিত হয়। অপ্ৰব্ৰজনকাৰী চৰাইবোৰক আৱাসী চৰাই বুলি কোৱা হয়। বিশ্বৰ ১০,০০০ প্ৰজাতিৰ চৰাইৰ ভিতৰত প্ৰায় ১৮০০ প্ৰজাতিৰ চৰাই দীৰ্ঘ দূৰত্বৰ প্ৰব্ৰজনকাৰী।

## তথ্য সংগ্ৰহ

শ্ৰেণী:প্ৰব্ৰজন
নৱমী গগৈ

**নৱমী গগৈ** (; অসমৰ এগৰাকী ঔপন্যাসিক, লেখক, অধ্যাপিকা তেখেত বৰ্তমান গোলাঘাট বাণিজ্য মহাবিদ্যালয়ৰ অসমীয়া বিভাগৰ মুৰব্বী অধ্যাপিকা। তেওঁৰ প্ৰথম প্ৰকাশিত গ্ৰন্থ টাই-আইতন-অসমীয়া-ইংৰাজী শব্দকোষ। অসম প্ৰকাশন পৰিষদৰ পৰা প্ৰকাশিত তেওঁৰ আনখন গ্ৰন্থ আইতন ভাষাৰ ৰূপতত্ত্ব। আৰ চি চি ২ নৱমী গগৈৰ উপন্যাস। আমাৰ অসম, দৈনিক জনমভূমিত বিভিন্ন সময়ত লেখা প্ৰকাশ হোৱা ড° গগৈ স্বৰ্ণলিপি মাহেকীয়া আলোচনীৰ সমীক্ষক মণ্ডলীৰ এগৰাকী সদস্য। তেওঁৰ গৱেষণাৰ বিষয় আছিল – টুকং আৰু আইতন ভাষাৰ ৰূপতত্ত্ব: বৈপৰীত্যমূলক অধ্যয়ন। 

## সাহিত্যৰাজি
*টাই-আইতন-অসমীয়া-ইংৰাজী শব্দকোষ, অসম প্ৰকাশন পৰিষদ, 
*আইতন ভাষাৰ ৰূপতত্ত্ব
*আৰ চি চি ২, অসম বুক ট্ৰাষ্ট, ২০২০

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
সুতপা চক্ৰৱৰ্তী

**সুতপা চক্ৰৱৰ্তী** (, জন্ম: ১১ ছেপ্টেম্বৰ ১৯৯১) এগৰাকী ভাৰতীয় কবি আৰু সাহিত্যিক। ২০২৪ চনত তেওঁ *দেৰাজে হলুদ ফুল, গতজন্ম* শীৰ্ষক কাব্যগ্ৰন্থৰ বাবে বাংলা ভাষাৰ সাহিত্য অকাডেমি যুৱ বঁ‌টা লাভ কৰে। ইয়াৰ লগে লগে তেওঁ অসমৰ পৰা বাংলা ভাষাত সাহিত্য অকাডেমি বঁটা লাভ কৰা প্ৰথম গৰাকী ব্যক্তি হিচাপে পৰিগণিত হয়।

## প্ৰাৰম্ভিক জীৱন আৰু শিক্ষা
১৯৯১ চনৰ ১১ ছেপ্টেম্বৰ তাৰিখে অসমৰ কৰিমগঞ্জ জিলাত সুতপা চক্ৰৱৰ্তীৰ জন্ম হৈছিল। তেওঁৰ পিতৃৰ নাম সুহাস কান্তি চক্ৰৱৰ্তী আৰু মাতৃ দীপালী চক্ৰৱৰ্তী। অসম বিশ্ববিদ্যালয়ৰ অধীনত কৰিমগঞ্জ মহাবিদ্যালয়ৰ পৰা স্নাতক ডিগ্ৰী লাভ কৰে। তাৰপিছত তেওঁ অসম বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে। ইয়াৰ পিছত তেওঁ গৱেষণামূলক কাম আৰম্ভ কৰে আৰু ২০২২ চনত একেখন বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। কলেজীয়া জীৱনৰ পৰাই কবিতাৰ প্ৰতি আকৰ্ষিত হৈ থকা তেওঁ এক সুকীয়া শৈলীত কবিতা লিখিবলৈ লয়। বৰ্তমান তেওঁ শিলচৰৰ বাসিন্দা। 

## সাহিত্য চৰ্চা
কলেজত পঢ়ি থকাৰ সময়ৰ পৰায়ে তেওঁ লিখা-মেলা কৰি আহিছে। ২০২২ চনত কলকাতাৰ আদম প্ৰকাশনী *দেৰাজে হলুদ ফুল, গতজন্ম* প্ৰকাশ কৰে। ইয়াৰ বেছিভাগ কবিতা তেওঁ ক'ভিড-১৯ বৈশ্বিক মহামাৰীৰ সময়ত ৰচনা কৰিছিল। ইয়াৰ পূৰ্বে তেওঁৰ কবিতাৰ দুখন গ্ৰন্থ *ভ্ৰমৰযান* আৰু *মায়াবিদ্যা* নামৰ গ্ৰন্থ প্ৰকাশ পাইছে। মায়াবিদ্যা হৈছে ১০০টা ছনেটৰ সংকলন। এই কাব্যগ্ৰন্থখন কলকাতাৰ ভাষাশিল্পী প্ৰকাশনে প্ৰকাশ কৰিছে। গুৱাহাটীৰ প্ৰসূন বৰ্মন আৰু সঞ্জয় চক্ৰৱৰ্তীয়ে বাংলা সাহিত্য ও সংস্কৃতি সমাজৰ অধীনত প্ৰকাশ কৰা *ভ্ৰমৰযান* ছিলঠীয়া ভাষাৰ কবিতা পুথি। বৰ্তমান তেওঁ ‘তবুও প্ৰয়াস’ প্ৰকাশনীৰ ‘মহিলা আৰু ভাৰতীয় আইন’ পৰৱৰ্তী গ্ৰন্থৰ কামত ব্যস্ত। 

## বঁটা আৰু সন্মান
* সাহিত্য অকাডেমি যুৱ বঁ‌টা, ২০২৪

## তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:বঙালী সাহিত্যিক
শ্ৰেণী:বঙালী কবি
শ্ৰেণী:সাহিত্য অকাডেমি যুৱ পুৰস্কাৰ বিজয়ী
গ্ৰক (চেটবট)

**গ্ৰক** () হৈছে এক্সএআই-দ্বাৰা বিকশিত এটা উৎপাদনশীল কৃত্ৰিম বুদ্ধিমত্তাৰ চেটবট। ইয়াক ইলন মাস্কে তেওঁৰ দ্বাৰা সহ-প্ৰতিষ্ঠিত কোম্পানী অ’পেনএআই-ৰ চেটজিপিটি-ৰ দ্ৰুত শ্ৰীবৃদ্ধিৰ প্ৰতি সঁহাৰি জনাই এক বৃহৎ ভাষা-আৰ্হিৰ ভিত্তিত বিকশিত কৰে। বৰ্তমান ই এক্স (পূৰ্বৰ টুইটাৰ)ৰ লগতে সুকীয়া ৱেবছাইট আৰু আইঅ’এছ এপ-ৰূপেও উপলব্ধ।

## তথ্যসূত্ৰ


শ্ৰেণী:চেটবট
শ্ৰেণী:কৃত্ৰিম বুদ্ধিমত্তা
শ্ৰেণী:ম'বাইল এপ্লিকেচন
ক্ল’ড (ভাষা-আৰ্হি)

**ক্ল’ড** () হৈছে এন্থ্ৰপিক-দ্বাৰা বিকশিত বৃহৎ ভাষা-আৰ্হিৰ এটা পৰিয়াল। প্ৰথমটো মডেল 2023 চনৰ মাৰ্চ মাহত মুকলি কৰা হৈছিল। 2024 চনৰ মাৰ্চ মাহত মুক্তি পোৱা ক্ল’ড 3-এ ছবিও বিশ্লেষণ কৰিব পাৰে।

## তথ্যসূত্ৰ
অকণ (সচিত্ৰ শিশু আলোচনী)

**অকণ**(সচিত্ৰ শিশু আলোচনী) অসমীয়া ভাষাৰ এখনি শিশু আলোচনী। হেমচন্দ্ৰ গোস্বামী সম্পাদিত এই আলোচনীখন ১৯১৬ চনত কলকাতাৰ পৰা প্ৰকাশ হৈছিল। প্ৰকাশক লোহিত চন্দ্ৰ ভূঞা। আলোচনীখনৰ প্ৰকাশ ১৯১৯ চনত বন্ধ হৈছিল৷ অকণ সম্বন্ধে লক্ষ্মীনাথ ফুকনৰ মন্তব্য আছিল, 
উল্লেখযোগ্য, বিৰিঞ্চি কুমাৰ বৰুৱাৰ সম্পাদনাত ১৯৩৫ চনত “অকণ’’ নামৰ আন এখন শিশু আলোচনী প্ৰকাশ পায়৷
### [[বিৰিঞ্চি কুমাৰ বৰুৱা]]ৰ “অকণ’’
১৯৩৩ চনত (১৯৩৫ চন) “অকণ’’ নামৰ আন এখন শিশু আলোচনী প্ৰকাশ পায়৷ সম্পাদক আছিল বিৰিঞ্চি কুমাৰ বৰুৱা৷ ই অসমীয়া ভাষাৰ পঞ্চমখন শিশু আলোচনী৷ প্ৰথম বৰ্ষত প্ৰথম আৰু দ্বিতীয় সংখ্যা দুটা একেলগে প্ৰকাশ পাইছিল৷ যতীন্দ্ৰনাথ দুৱৰাৰ “বিহু’’ নামৰ কবিতা, শ্ৰীকৃপাবৰ বৰবৰুৱাৰ “নাতি-নাতিনীৰ ভিতৰত বৰবৰুৱা’’, অতুল চন্দ্ৰ হাজৰিকাৰ “অৱন্তি কোঁৱৰ’’, ডা° চিৰাজুদ্দিন আহমদৰ “অপূৰ্ব্ব ত্যাগ’’, সচিত্ৰ “বাৰ্হুদ স্তূপ’’, ভোলানাথ ডেকাৰ “বান্দৰৰ মুৰুখালি’’, শ্ৰীকৃষ্ণ দত্ত হাজৰিকাৰ “সৌৰ জগত’’, ডা° শৰৎ চন্দ্ৰ বৰুৱাৰ “ওকণী’’, শ্ৰীৰামচন্দ্ৰ দাসৰ “হাঁহি-ধেমালি’’, কমলানন্দ ভট্টাচাৰ্যৰ গীত-(ৰৈ ৰৈ কেতেকী বিনাৱ...শীৰ্ষক), পৰাগধৰ চলিহা, যশোদা কুমাৰী গগৈৰ সাঁথৰ আদি প্ৰকাশ হৈছিল৷ এটা সংখ্যাত “শব্দ যোজনা’’ প্ৰকাশ পাইছিল৷ আলোচনীখন সাত বছৰ ধৰি প্ৰকাশ পাইছিল৷ আলোচনীখন নগাঁওৰ শেৱালি প্ৰেছত ক্ষীৰোদ কুমাৰ বৰুৱাৰ দ্বাৰা প্ৰকাশিত হৈছিল৷

## তথ্য সূত্ৰ

শ্ৰেণী:অসমীয়া শিশু আলোচনী
শ্ৰেণী:অসমীয়া আলোচনী
শ্ৰেণী: অধুনালুপ্ত আলোচনী
কম্পিউটাৰ প্ৰগ্ৰেমিং

**কম্পিউটাৰ প্ৰগ্ৰেমিং** বা **ক'ডিং** হৈছে কিছুমান নিৰ্দেশনাৰ গঠন , যাক প্ৰগ্ৰেম বোলা হয়, যিবোৰক কম্পিউটাৰে কোনো কাম সম্পন্ন কৰিবলৈ অনুসৰণ কৰিব পাৰে।   ইয়াত এটা বা ততোধিক প্ৰগ্ৰেমিং ভাষাত ক'ড লিখি এলগৰিদমসমূহ ডিজাইন আৰু প্ৰণয়ন কৰা হয়, বিভিন্ন পদ্ধতিবোৰ এটা এটাকৈ বুজাই দিয়া হয়।

প্ৰগ্ৰেমাৰসকলে সাধাৰণতে উচ্চ-স্তৰৰ প্ৰগ্ৰেমিং ভাষা ব্যৱহাৰ কৰে যি মেচিন ক'ডৰ তুলনাত মানুহৰ বাবে অধিক সহজে বোধগম্য, যি কেন্দ্ৰীয় প্ৰচেছিং ইউনিটে প্ৰত্যক্ষভাৱে কাৰ্যকৰী কৰে। দক্ষ প্ৰগ্ৰেমিঙৰ বাবে সাধাৰণতে কেইবাটাও ভিন্ন বিষয়ত বিশেষজ্ঞতাৰ প্ৰয়োজন হয়, য'ত এপ্লিকেচন ডমেইনৰ জ্ঞান, প্ৰগ্ৰেমিং ভাষা আৰু জেনেৰিক ক'ড লাইব্ৰেৰীৰ বিৱৰণ, বিশেষ এলগৰিদম, আৰু আনুষ্ঠানিক যুক্তিৰ জ্ঞান আদি অন্তৰ্ভুক্ত।

প্ৰগ্ৰামিঙৰ সৈতে জড়িত সহায়ক কামসমূহ হৈছেপ্ৰয়োজনীয়তাসমূহ বিশ্লেষণ কৰা, পৰীক্ষণ কৰা, ডিবাগিং কৰা (সমস্যাসমূহ অনুসন্ধান কৰা আৰু সমাধান কৰা), বিল্ড চিস্টেমসমূহৰ প্ৰণয়ন, আৰু ব্যুৎপন্ন আৰ্টিফেক্টসমূহৰ ব্যৱস্থাপনা, যেনে প্ৰগ্ৰামসমূহৰ মেচিন ক'ড। এইবোৰক কেতিয়াবা প্ৰগ্ৰেমিং বুলি গণ্য কৰা হয় যদিও এনে ধৰণৰ সামগ্ৰিক প্ৰক্ৰিয়াৰ বাবে প্ৰায়ে *চফ্টৱেৰ বিকাশ*  (software development) শব্দটো ব্যৱহাৰ কৰা হয়। *প্ৰগ্ৰেমিং* আৰু *ক'ডিং* শব্দ দুটা ক'ড লিখা আৰু সম্পাদনাৰ ক্ষেত্ৰতহে ব্যৱহাৰ কৰা হয়। কেতিয়াবা চফ্টৱেৰ বিকাশক *চফ্টৱেৰ অভিযান্ত্ৰিক*  (software engineering) বুলিও জনা যায়, বিশেষকৈ যেতিয়া ই আনুষ্ঠানিক পদ্ধতি ব্যৱহাৰ কৰে বা অভিযান্ত্ৰিক ডিজাইন প্ৰক্ৰিয়া অনুসৰণ কৰে।

## তথ্যসূত্ৰ

শ্ৰেণী:কম্পিউটাৰ বিজ্ঞান
মইনা (শিশু আলোচনী)

**মইনা** অসমীয়া ভাষাৰ শিশু আলোচনী৷ একে নামৰ একাধিক শিশু আলোচনী ভিন ভিন সম্পাদকৰ সম্পাদনাত ভিন ভিন সময়ত প্ৰকাশ পায়৷
### ৰঘুনাথ চৌধাৰী সম্পাদিত ''মইনা''
কবি ৰঘুনাথ চৌধাৰী সম্পাদিত অসমীয়া ভাষাৰ মাহেকীয়া শিশু আলোচনী মইনা ১৯২৩ চনত গুৱাহাটীৰ পৰা প্ৰকাশ পায়৷ ১৯২১ চনৰ অসহযোগ আন্দোলনত কাৰাবৰণ কৰি ওলাই আহি চৌধাৰীয়ে ল’ৰা-ছোৱালীৰ চৰিত্ৰ সংশোধন আৰু জ্ঞানৰ উৎকৰ্ষ লাভৰ উদ্দেশ্যে “মইনা’’ প্ৰকাশ কৰিছিল৷ কলকাতাৰ অৰুণোদই প্ৰেছত ছপা কৰা “মইনা’’ৰ প্ৰকাশক আছিল গজেন চন্দ্ৰ পাটোৱাৰী৷ এবছৰ প্ৰকাশ হোৱাৰ পিছত আলোচনীখন বন্ধ হৈ যায়৷

### মইনা পাৰিজাত ৰ মুখপত্ৰ ''মইনা''
অসমীয়া ভাষাৰ *মইনা* নামৰ এখন দুমহীয়া শিশু আলোচনী যোৰহাটৰ পৰা ১৯৬১ চনত প্ৰকাশিত হৈছিল৷ এইখন সদৌ অসম মইনা পাৰিজাতৰ মুখপত্ৰ৷ প্ৰকাশক আছিল হেমন্ত বৰদলৈ৷
### সূৰ্য্য কুমাৰ ভূঞা সম্পাদিত ''মইনা''
*মইনা* অসমীয়া ভাষাৰ শিশু আলোচনী৷ ১৯৭৯ চনত প্ৰকাশিত হৈছিল৷ আলোচনীখন তিনিমহীয়া আছিল৷ সম্পাদক সূৰ্য্য কুমাৰ ভূঞা৷ এইখন আন্তৰ্জাতিক শিশু বৰ্ষত প্ৰকাশিত হৈছিল৷ প্ৰকাশক আছিল, উত্তৰ লক্ষীমপুৰ জিলা মইনা পাৰিজাতৰ আলোচনী প্ৰকাশন সমিতিৰ হৈ অধ্যাপক বিশ্ব বৰুৱা৷

আন এক তথ্যমতে মইনা পাৰিজাতৰ সভাপতি মহাদেৱ শৰ্মাৰ দ্বাৰাও *মইনা* নামৰ এখনি শিশু আলোচনী সংগঠনটোৰ মুখপত্ৰ হিচাপে প্ৰকাশিত হৈছিল৷

জাহিদ চৌধুৰী সম্পাদিত *মইনা* নামৰ আন এখন শিশু আলোচনীও আছিল৷

## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
মলয়া খাউণ্ড

**মলয়া খাউণ্ড** () এগৰাকী অসমীয়া লিখক। 

## জীৱনী
অসমৰ যোৰহাট জিলাত তেখেতৰ জন্ম হৈছিল।

## পুৰষ্কাৰ
* সাহিত্য একাডেমী অনুবাদ বটা,  ২০০৭

## প্ৰকাশিত কিতাপৰ তালিকা
মলয়া খাউণ্ড ৰচিত কিতাপৰ আংশিক তালিকা:
* ড° বীৰেন্দ্ৰ কুমাৰ ভট্টাচাৰ্য্য আৰু তেওঁৰ উপন্যাসসমূহ, সাহিত্য প্ৰকাশ, গুৱাহাটী, ১৯৮৯
* অসমীয়া অভিজ্ঞা মহিলাৰ আত্মজীৱনী সংকলন: এৰি অহা দিনবোৰ, লয়াৰ্চ বুক স্টল, গুৱাহাটী, ১৯৯৩
* অনুদিত: পৰিবৰ্ত্তনৰ অধিকাৰ, , নেচনেল বুক ট্ৰাস্ট, নতুন দিল্লী, ১৯৯৩
* অনুদিত:গুজৰাটী গল্প সংগ্ৰহ, নেচনেল বুক ট্ৰাস্ট, নতুন দিল্লী, ১৯৯৩
* Indira GoswamiL A Critical Study of Her Writing, B.K. Publishing House, Delhia, 1994.
* ত্ৰৈলোক্য পূজিতা দেৱী, অসম বুক স্টল, গুৱাহাটী, ১৯৯৫
* অসমীয়া অভিজ্ঞা মহিলাৰ আত্মজীৱনী সংকলন: এৰি অহা দিনবোৰ, দ্বিতীয় খণ্ড, স্টুডেন্ট স্টৰ্চ, ১৯৯৯
* চিন্তা মন্থন আৰু অভিব্যক্তি,  স্টুডেন্ট স্টৰ্চ, গুৱাহাটী, ২০০৩
* অনুদিত: দাদিবুঢ়া,  সাহিত্য একাডেমী, নতুন দিল্লী, ২০০৭
* Translated: Bamboo -- Green Gold, CBTC Mission.
* ভক্তি আন্দোলন আৰু অসমত নৱবৈষ্ণৱ ধৰ্ম্ম, বনলতা, ডিব্ৰুগড়,  ২০১৭

## তথ্যসূত্ৰ
কাকলি (শিশু আলোচনী)

**কাকলি** অসমীয়া ভাষাত প্ৰকাশিত এখন শিশু আলোচনী। এই আলোচনীখন গুৱাহাটীৰ মালিগাঁৱৰ *মালিগাওঁ বুক ষ্টল*ৰ পৰা ১৯৭৩ চনত প্ৰকাশিত হৈছিল। সম্পাদক আছিল ৰুচিনাথ শৰ্মা আৰু অশ্বিনীকুমাৰ শৰ্মা। কাকলি দুমহীয়া আলোচনী আছিল। গল্প, কবিতা, গীত, জীৱনী আদিৰ উপৰিও আলোচনীখনত “কাকলি কানন’’ নামে এটা বিশেষ শিতান আছিল, য’ত সাঁথৰ, খেলৰ বাতৰি, বোলছবিৰ বাতৰি আদি প্ৰকাশিত হৈছিল। 
## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
শ্ৰেণী:সাহিত্য
শ্ৰেণী:অধুনালুপ্ত আলোচনী
বৰ্ণালী (শিশু আলোচনী)

**বৰ্ণালী** অসমীয়া ভাষাত প্ৰকাশিত এখন শিশু আলোচনী৷ এইখন দুমহীয়া আলোচনী আছিল৷ ১৯৭৯ চনত প্ৰকাশিত৷ সম্পাদক আছিল জয়ন্ত ৰঞ্জন চেতিয়া৷ আলোচনীখন আন্তৰ্জাতিক শিশুবৰ্ষত প্ৰকাশিত হৈছিল৷

*বৰ্ণালী* নামৰ আন এখন তিনিমহীয়া ত্ৰৈভাষিক আলোচনী ১৯৮০ চনত বঙাইগাঁওৰ পৰা প্ৰকাশিত হৈছিল৷ এইখন আছিল বঙাইগাঁও ৰিফাইনেৰী আৰু পেট্ৰ’কেমিকেলচৰ গৃহ পত্ৰিকা৷ প্ৰকাশ কৰিছিল, ডেপুটী মেনেজাৰে, জনসংযোগ, ধালিগাঁও, বঙাইগাঁও৷ 

আন এখন *বৰ্ণালী* নামৰ তিনিমহীয়া সাহিত্য-সংস্কৃতি বিষয়ক আলোচনী প্ৰকাশিত হৈছিল গোলাঘাটৰ পৰা, ১৯৮১ চনত৷ আলোচনীখনৰ সম্পাদক আছিল পুনাৰাম নেওগ৷ 
## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
শ্ৰেণী:অধুনালুপ্ত আলোচনী
শ্ৰেণী:সাহিত্য
বিহুৱান (শিশু আলোচনী)

**বিহুৱান** অসমীয়া ভাষাৰ এখনি বছৰেকীয়া শিশু আলোচনী৷ ১৯৫০ চনত পাঠশালাৰ পৰা প্ৰকাশিত৷ সম্পাদক আছিল গুৱাহাটী উচ্চ ন্যায়ালয়ৰ মুখ্য ন্যায়াধীশ হলীৰাম ডেকা৷ এইখন এখন সচিত্ৰ শিশু আলোচনী আছিল৷ আলোচনীখনত মহৎ লোকৰ জীৱনী, লোক-সহিত্য, অসমীয়া সাহিত্যৰ জানিবলগীয়া কথা, ভ্ৰমণ কাহিনী,পুৰাণৰ কথা, বিদেশৰ শিশুৰ কথা, অতীজৰ পশু-পক্ষী, গীত কবিতা, কলা বিষয়ৰ নানা ৰচনা প্ৰকাশ পাইছিল৷ কাৰ্যাধ্যক্ষ আছিল হৰেন্দ্ৰনাথ শৰ্মা আৰু সহকাৰী অম্বিকাপদ চৌধুৰী৷ আলোচনীখন কামৰূপৰ বাণী মন্দিৰৰ পৰা প্ৰকাশ পাইছিল৷
## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
শ্ৰেণী:অধুনালুপ্ত আলোচনী
অসমী (শিশু আলোচনী)

**অসমী** অসমীয়া ভাষাৰ তিনিমহীয়া এখন শিশু আলোচনী৷ ১৯৮০ চনত শিৱসাগৰৰ চেপনৰ পৰা প্ৰকাশ পাইছিল৷ আলোচনীখনৰ সম্পাদক আছিল মৃদুল কুমাৰ বৰা৷

*অসমী* নামৰ আন এখন সাহিত্য-সংস্কৃতিমূলক অসমীয়া ভাষাৰ মাহেকীয়া আলোচনী ১৯৬৯ চনত গুৱাহাটীৰ পৰা প্ৰকাশ পায়৷ সম্পাদক আছিল, ৰিজু হাজৰিকা৷ পত্ৰিকাখন দেৱকুমাৰ ভূঞা, অৰুণ কুমাৰ, প্ৰতাপ চন্দ্ৰ বড়ো, মনমোহন কলিতা আৰু গজেন্দ্ৰনাথ ডেকাৰ হৈ মথুৰামোহন শৰ্মাৰ দ্বাৰা মুদ্ৰিত আৰু প্ৰকাশিত৷ নতুন লেখকৰ সৃষ্টিত গুৰুত্ব দিয়া আলোচনীখনৰ বিষয় সূচীৰ আৰম্ভণিতেই “নতুন আলোচনী’’ শীৰ্ষক আলোচনাত লিখা হৈছিল, “নতুন নতুন একোখন আলোচনীৰ জন্ম হৈ একো একোদল লিখক আৰু চিন্তাশীল লোকক সমবেত কৰিব পৰাটোত আশা আৰু আনন্দ দুয়োটাই থাকে৷ সম্পাদকীয় শিতানত *অসমীয়া আলোচনীৰ সমস্যা*ৰ কথা আলোচনা কৰা হৈছিল৷
## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
অৰুণ (শিশু আলোচনী)

**অৰুণ** অসমীয়া ভাষাত প্ৰকাশিত এখনি শিশু আলোচনী৷ ১৯২৬ চনত কলকাতাৰ ৮ সুবল চন্দ্ৰ লেনৰ পৰা প্ৰকাশিত আলোচনীখনৰ সম্পাদক আছিল মহাদেৱ শৰ্মা৷ শিশু উপযোগী প্ৰবন্ধ, গল্প, কবিতাৰে ভৰপুৰ আলোচনীৰখনত পুথি সমালোচনা শিতান এটাও আছিল৷ আলোচনীখনৰ লেখকসকল আছিল, তৰুণৰাম ফুকন, ডিম্বেশ্বৰ নেওগ, ৰোহিণীকান্ত বৰুৱা, বিৰিঞ্চি কুমাৰ বৰুৱা আদি৷ ১৯৩৪ চনত আলোচনীখনৰ প্ৰকাশ বন্ধ হয়৷

“অৰুণ’’ নামৰ আন এখন সাধাৰণ আলোচনী ১৯৫৮ চনত মাজুলীৰ পৰা থানেশ্বৰ হাজৰিকাৰ সম্পাদনাত প্ৰকাশ পায়৷ আলোচনীখন মাত্ৰ দুটা সংখ্যা প্ৰকাশ হোৱাৰ পিছত বন্ধ হৈ যায়৷

আন এখন “অৰুণ’’ নামৰ সাহিত্য বিষয়ক আলোচনী ১৯৭৩ চনত বনগাঁও, বাদুলিপাৰ, গোলাঘাটৰ পৰা প্ৰকাশ হৈছিল৷ সম্পাদক আছিল ৰামকুমাৰ আগৰৱালা৷ প্ৰকাশক বোধেশ্বৰ দোৱনীয়া৷

## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
এলিজাবেথ ক'লবাৰ্ট

**এলিজাবেথ ক'লবাৰ্ট** ( ; জন্ম: ৬ জুলাই, ১৯৬১) এগৰাকী আমেৰিকান সাংবাদিক, লেখিকা আৰু উইলিয়ামছ কলেজৰ অতিথি সভ্য।

তেওঁৰ পুলিৎজাৰ বঁটা বিজয়ী গ্ৰন্থ *দ্য ছিক্সথ এক্সটিংকচন: এণ আননেচাৰেল হিষ্ট্ৰী*, আৰু দ্য নিউয়ৰ্কাৰ আলোচনীত আগবঢ়াই থকা পৰিৱেশ-সম্পৰ্কীয় পৰ্যবেক্ষণ আৰু পৰ্যালোচনাৰ বাবে অধিক পৰিচিত।

নিউয়ৰ্ক টাইমছৰ বেষ্টচেলাৰ দ্য ছিক্সথ এক্সটিংকচনে বিজ্ঞান আৰু প্ৰযুক্তিবিদ্যাৰ বাবে লছ এঞ্জেলছ টাইমছৰ কিতাপৰ বঁটা লাভ কৰিছিল। তেওঁৰ কিতাপ আণ্ডাৰ এ হোৱাইট স্কাই ২০২১ চনৰ দ্য ৱাশ্বিংটন পোষ্টৰ দহখন শ্ৰেষ্ঠ গ্ৰন্থৰ ভিতৰত অন্যতম আছিল।কলবাৰ্ট দুবাৰৰ নেচনেল মেগাজিন বঁটা বিজয়ী, আৰু ২০২২ চনত পৰিৱেশ যোগাযোগৰ বাবে বিবিভিএ বায়’ফিলিয়া বঁটা লাভ কৰে।

তেওঁৰ এই ৰচনাসমূহ দ্য বেষ্ট আমেৰিকান চাইন্স এণ্ড নেচাৰ ৰাইটিং আৰু দ্য বেষ্ট আমেৰিকান এছেছত প্ৰকাশ পাইছে।

২০১৭ চনৰ পৰা ২০২০ চনলৈকে কলবাৰ্টে এটমিক চাইন্টিষ্টছ ছায়েন্স এণ্ড ছিকিউৰিটি ব’ৰ্ডৰ বুলেটিনৰ সদস্য হিচাপে কাৰ্যনিৰ্বাহ কৰিছিল।

## প্ৰাথমিক জীৱন
কলবাৰ্টে তেওঁৰ প্ৰাৰম্ভিক শৈশৱ ব্ৰংক্সত কটায়; তাৰ পিছত তেওঁৰ পৰিয়াল লাৰ্চমন্টলৈ স্থানান্তৰিত হয় আৰু ১৯৭৯ চনলৈকে তাতেই তেওঁলোক থাকে৷

মামাৰনেক হাইস্কুলৰ পৰা স্নাতক ডিগ্ৰী লাভ কৰাৰ পিছত কলবাৰ্টে চাৰি বছৰ য়েল বিশ্ববিদ্যালয়ত সাহিত্য অধ্যয়ন কৰিছিল। ১৯৮৩ চনত জাৰ্মানীৰ ইউনিভাৰ্চিটি হামবাৰ্গত অধ্যয়নৰ বাবে ফুলব্ৰাইট বৃত্তি লাভ কৰে। তেওঁৰ ভাতৃ মেইনৰ পৰ্টলেণ্ডৰ ডেন কলবাৰ্ট এজন সুপৰিচিত নিৰ্মাতা আৰু লেখক।

## কৰ্মজীৱন
এলিজাবেথ কলবাৰ্টে ১৯৮৩ চনত জাৰ্মানীত ষ্ট্ৰিংগাৰ হিচাপে *দ্য নিউয়ৰ্ক টাইমছ*ত কাম কৰিবলৈ আৰম্ভ কৰে৷ ১৯৮৫ চনত তেওঁ মেট্ৰ’ ডেস্কত কাম কৰিবলৈ যায়। ১৯৮৮ চনৰ পৰা ১৯৯১ চনলৈকে টাইমছৰ আলবানি ব্যুৰোৰ মুৰব্বী হিচাপে কাৰ্যনিৰ্বাহ কৰা কলবাৰ্টে ১৯৯৭ চনৰ পৰা ১৯৯৮ চনলৈকে *মেট্ৰ’ মেটাৰ্ছ* শীৰ্ষক স্তম্ভ লিখিছিল।

১৯৯৯ চনৰ পৰা তেওঁ *দ্য নিউয়ৰ্কাৰ*ৰ ষ্টাফ ৰাইটাৰ হিচাপে কাম কৰি আহিছে।

২০১৫ চনত *[[দ্য ছিক্সথ্ এক্সটিংছন : এন আননেচাৰেল হিষ্ট্ৰী (গ্ৰন্থ)|দ্য ছিক্সথ এক্সটিংকচন]]*ৰ বাবে পুলিৎজাৰ বঁটা লাভ কৰে।

## ব্যক্তিগত জীৱন
কলবাৰ্টে তেওঁৰ স্বামী জন ক্লেইনাৰ আৰু তিনিজন পুত্ৰ (নেড, মেথিউ আৰু এৰন)ৰ সৈতে মেছাচুচেটছৰ উইলিয়ামষ্টাউনত বাস কৰে।

## স্বীকৃতি

* ২০০৫ চনত *আমেৰিকান এছ'চিয়েচন ফৰ দ্য এডভান্সমেণ্ট অৱ চাইন্স জাৰ্নেলিজম* বঁটা
* ২০০৬ চনৰ জনস্বাৰ্থৰ বাবে ৰাষ্ট্ৰীয় আলোচনীৰ বঁটা
* ২০০৬ চনৰ লান্নান লিটাৰেৰী ফেল'শ্বিপ
* ২০০৬ চনৰ ৰাষ্ট্ৰীয় একাডেমী যোগাযোগ বঁটা
* ২০১০ চনত বিশ্ব পৰিৱৰ্তনৰ ওপৰত বিশেষ গুৰুত্ব আৰোপ কৰি ১৬ সংখ্যক বাৰ্ষিক হাইঞ্জ বঁটা
* ২০১০ চনৰ মন্তব্য-সমালোচনাৰ বাবে ৰাষ্ট্ৰীয় আলোচনীৰ বঁটা
* ২০১০ চনত বিজ্ঞান লেখাত গুগেনহাইম ফেল'শ্বিপ
* ২০১৫ চনৰ সাধাৰণ অকল্পকাহিনীৰ বাবে পুলিৎজাৰ বঁটা
* ২০১৬ চনৰ ছেম ৰোজ '৫৮ আৰু জুলি ৱালটাৰ্ছ বঁটা ডিকিনছন কলেজত পৰিৱেশ সক্ৰিয়তাৰ বাবে
* ২০১৭ চনৰ SEAL পৰিৱেশ সাংবাদিকতা বঁটা
* ২০১৭ চনত আমেৰিকান একাডেমী অৱ আৰ্টছ এণ্ড লেটাৰ্ছৰ পৰা ব্লেক-ডড বঁটা।

## তথ্যসূত্ৰ
শ্ৰেণী:জীৱিত ব্যক্তি
শ্ৰেণী:পুলিৎজাৰ বঁটা বিজয়ী
শ্ৰেণী:সাহিত্যিক
শ্ৰেণী:সাংবাদিক
শ্ৰেণী:আমেৰিকা যুক্তৰাষ্ট্ৰৰ ব্যক্তি
পাৰিজাত (শিশু আলোচনী)

**পাৰিজাত** অসমীয়া ভাষাৰ এখনি মাহেকীয়া শিশু আলোচনী। ১৯৪১ চনত (১৯৪০ চন) কলকাতাৰ পৰা প্ৰকাশিত আলোচনীখনৰ সম্পাদক আছিল ডা° দীননাথ শৰ্মা। শিশু উপযোগী সচিত্ৰ আলোচনীখনত প্ৰবন্ধ, গল্প, কবিতা প্ৰকাশ কৰিছিল। “পাৰিজাত’’ত যুক্তাক্ষৰ সৰলীকৰণ প্ৰক্ৰিয়া আৰম্ভ কৰা হৈছিল। উদাহৰণস্বৰূপে, সুন্দৰ, সন্ধান, অনুষ্ঠান আদি সুন্ দৰ, সন্ ধান, অনুষ্ ঠান আদি ৰূপত লিখা হৈছিল। পাৰিজাতৰ যোগেদি “আমাৰ দেশৰ কিশোৰ-কিশোৰী, ভাৱী উত্তৰাধিকাৰীসকলৰ হিত সাধনৰ সম্ভাৱনাক আৰু বেছি নিশ্চিত, আৰু বেছি শক্তিশালী কৰি তোলা’’ৰ পৰিকল্পনা কৰা হৈছিল। 

আলোচনীখন ৩নং গোবিন্দ বোস লেন, ভৱানীপুৰ, আৱাহন প্ৰিণ্টাৰ্ছ, কলিকতাত দীননাথ শৰ্মাৰ দ্বাৰা মুদ্ৰিত আৰু প্ৰকাশিত হৈছিল। চাৰি বছৰ কাল পাৰিজাত প্ৰকাশ হৈ আছিল। আলোচনীখনৰ লেখকসকল আছিল ক্ৰমে, অতুল চন্দ্ৰ হাজৰিকা, তৰুণ চন্দ্ৰ পামেগাম, হৰেন্দ্ৰ নাথ কলিতা, কুমুদেশ্বৰ বৰঠাকুৰ, ৰাজমোহন নাথ, জ্যোতিপ্ৰসাদ আগৰৱালা, অতুল চন্দ্ৰ বৰুৱা আদি।
## তথ্য সূত্ৰ

শ্ৰেণী:অসমীয়া আলোচনী
শ্ৰেণী:অসমীয়া শিশু আলোচনী
শ্ৰেণী:অধুনালুপ্ত আলোচনী
ল'ৰা বন্ধু (শিশু আলোচনী)

**ল’ৰাবন্ধু** ১৮৮৮ চনত (১৮৮৩ চনত) নগাঁওৰ পৰা প্ৰকাশিত অসমীয়া ভাষাৰ এখনি শিশু আলোচনী৷ এইখন অসমৰ **প্ৰথম** শিশু আলোচনী৷ ইয়াৰ সম্পাদক আছিল গুণাভিৰাম বৰুৱাৰ বৰপুত্ৰ কৰুণাভিৰাম বৰুৱা৷ ষোল্ল বছৰ বয়সতে আলোচনী সম্পাদনা কৰা কৰুণাভিৰাম বৰুৱাৰ অকালতে মৃত্যু হোৱাত মাত্ৰ দুটা সংখ্যা প্ৰকাশ হোৱাৰ পিছত আলোচনীখন বন্ধ হৈ যায়৷
## তথ্য সূত্ৰ

শ্ৰেণী:অসমীয়া শিশু আলোচনী
শ্ৰেণী:অসমীয়া আলোচনী
শ্ৰেণী:অধুনালুপ্ত আলোচনী
গাখীৰতী বন

**গাখীৰতী বন** (বৈজ্ঞানিক নাম: *Euphorbia hirta*) আমেৰিকাৰ গ্ৰীষ্মমণ্ডলীয় অঞ্চলৰ পৰা উৎপত্তি হোৱা এবিধ ক্ৰান্তীয় অপতৃণ। এই উদ্ভিদক কেতিয়াবা এষ্ঠমা-প্লাণ্ট (asthma-plant; হাঁপানি-উদ্ভিদ) বুলিও কোৱা হয়। ই মুকলি ঘাঁহনি, পথৰ কাষত গজা এবিধ নোমযুক্ত বনৌষধি। এই উদ্ভিদক বিশ্বৰ বহু সংস্কৃতিৰ পৰম্পৰাগত বনৌষধি চিকিৎসাত হাঁপানি, ছালৰ ৰোগ আৰু উচ্চ ৰক্তচাপ আদিৰ ঔষধ হিচাপে বহুলভাৱে ব্যৱহাৰ কৰা হয়। ফিলিপাইনত (টাৱা-টাৱা বুলি জনা যায়), বিশেষকৈ ডেংগি জ্বৰ আৰু মেলেৰিয়াৰ বাবে ইয়াক বনৌষধি চাহৰ ৰূপত লোকঔষধ হিচাপেও সেৱন কৰা হয়।

## বিৱৰণ

গাখীৰতী এবিধ একবৰ্ষী উদ্ভিদ। এই বনৌষধিবিধ প্ৰায় ৬০ চে.মি. ওখ হয়। ইয়াৰ কাণ্ড কঠিন আৰু কাণ্ড আৰু পাতত সৰু সৰু নোম থাকে। পাতৰ তল ফালে শিৰাবোৰ স্পষ্ট ৰূপত দেখা যায়। কাণ্ডৰ পৰা বিপৰীত দিশলৈ মূৰ কৰি যোৰকৈ পাত ওলায়। ফুলবোৰ একলিংগী আৰু প্ৰতিটো পাতৰ গুৰিত উদ্ভৱ হয়, সাধাৰণতে কাণ্ডৰ ওচৰত থুপা আকৃতিত ফুল আৰু ফলৰ গুচ্ছ দেখা পোৱা যায়। ফুলবোৰত সৰু সৰু বগা/গোলাপী পাহিৰ দৰে উপসৰ্গ থাকে। ইয়াৰ পাত আৰু কাণ্ড চিঙিলে এবিধ বগা তৰুক্ষীৰ ওলায়।

## ব্যৱহাৰ
পৃথিৱীৰ বিভিন্ন প্ৰান্তত গাখীৰতী বনক বনৌষধি হিচাপে ব্যৱহাৰ কৰা হয়। হাঁপানি, উচ্চ ৰক্তচাপ, মহিলাৰ ৰোগ, শিশুৰ কৃমি ৰোগ, গ্ৰহণী, জণ্ডিছ, গনৰিয়া ইত্যাদি বিভিন্ন ৰোগত ইয়াক পৰম্পৰাগত ঔষধ হিচাপে ব্যৱহাৰ কৰা হয়। অসমীয়া লোকসকলে ব'হাগ বিহুৰ সময়ত পালন কৰা এশ এবিধ শাক খোৱাৰ এক পৰম্পৰা সাতশাকীৰ অন্তৰ্গত ই এবিধ অন্যতম শাক।

## তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
ব্ৰজবুলি

**ব্ৰজবুলি** এক কৃত্ৰিম সাহিত্যিক ভাষা, যাক মৈথিলী কবি বিদ্যাপতিয়ে তেওঁৰ ৰচনাৰ দ্বাৰা জনপ্ৰিয় কৰি তুলিছিল। ৰাধা আৰু কৃষ্ণৰ প্ৰেমৰ বিষয়ে লিখা তেওঁৰ ব্ৰজাবুলি গীতৰ কথাবোৰ তেওঁৰ শ্ৰেষ্ঠ ৰচনা বুলি গণ্য কৰা হয়। আন কবিসকলেও তেওঁৰ লেখাক অনুকৰণ কৰে আৰু ১৬ শতিকাত এই ভাষা প্ৰতিষ্ঠা লাভ কৰে। ব্ৰজবুলী ভাষাত লিখা মধ্যযুগীয় বাংলা কবিসকলৰ ভিতৰত নৰোত্তম দাস, বালাৰাম দাস, জ্ঞানদাস আৰু গোবিন্দদাস কবিৰাজ আদি অন্যতম।

ৰবীন্দ্ৰনাথ ঠাকুৰয়েও এই ভাষাত তেওঁৰ *ভানুসিংহ ঠাকুৰেৰ পদৱলী* (১৮৮৪) ৰচনা কৰিছিল (প্ৰথমতে তেওঁ এই গীতৰ কথাবোৰক নতুনকৈ আৱিষ্কৃত কবি ভানুসিংহৰ গীত বুলি প্ৰচাৰ কৰিছিল)। বংগ নৱজাগৰণৰ ১৯ শতিকাৰ আন আন ব্যক্তি যেনে বংকিম চন্দ্ৰ চট্টোপাধ্যায়য়েও ব্ৰজবুলিত লিখিছে। বৰ্তমানৰ ব্ৰজবুলী ভাষাৰ সাহিত্যত প্ৰায় ৫,০০০ কবিতা আছে।

ব্ৰজবুলিৰ মূল মৈথিলী (মধ্যযুগীয় যুগত প্ৰচলিত হোৱাৰ দৰে), কিন্তু ইয়াৰ ৰূপসমূহ দেখাত বাংলাৰ দৰে পৰিৱৰ্তন কৰা হৈছে।
### লগতে চাওক
*ব্ৰজাৱলী ভাষা
## তথ্য সূত্ৰ

শ্ৰেণী:ভাৰতৰ ভাষা
পৰাগ দাস

**পৰাগ দাস** (ইংৰাজী: Parag Das; জন্ম: ২৯ অক্টোবৰ, ১৯৭৬) এজন প্ৰাক্তন প্ৰথম শ্ৰেণীৰ ভাৰতীয় ক্ৰিকেটাৰ। অসমৰ গুৱাহাটীত পৰাগ দাসৰ জন্ম হৈছিল। তেওঁ অসম, ৰে’লৱে’ আৰু পূব মণ্ডল ক্ৰিকেট দলক প্ৰতিনিধিত্ব কৰিছিল। তেওঁ এজন সোঁহাতৰ বেটছমেন আছিল আৰু সোঁহাতেৰে মধ্যমীয়া গতিৰে বলিং কৰিছিল। ১৯৯৩/৯৪ চনৰ ৰঞ্জী ট্ৰফীত অসমৰ হৈ পৰাগ দাসৰ প্ৰথম শ্ৰেণীৰ ক্ৰিকেটৰ অভিষেক ঘটিছিল। তেওঁ ৪৩খন প্ৰথম শ্ৰেণীৰ খেল খেলিছিল আৰু ৩২খন লিষ্ট এ মেচ খেলিছিল। প্ৰথম শ্ৰেণীৰ খেলত তেওঁৰ সৰ্বোচ্চ স্ক’ৰ আছিল ১১৮। 

উত্তৰ-পূব সীমান্ত ৰে’লৱে’ৰ হৈ খেলিবলৈ আৰম্ভ কৰাৰ পৰৱৰ্তী বৰ্ষত পৰাগ দাসে ২৫ বছৰ অনুৰ্দ্ধ ৰে’লৱে দলকো নেতৃত্ব দিয়ে।

পৰাগ দাসৰ পুত্ৰ ৰিয়ান পৰাগো এজন ভাৰতীয় ক্ৰিকেটাৰ। তেওঁ অসমৰ হৈ ঘৰুৱা ক্ৰিকেট আৰু ৰাজস্থান ৰয়েলছৰ হৈ ইণ্ডিয়ান প্ৰিমিয়াৰ লীগ (IPL) খেলে।

## তথ্য সংগ্ৰহ

শ্ৰেণী:ভাৰতীয় ক্ৰিকেটাৰ
শ্ৰেণী:অসমৰ ক্ৰিকেটাৰ
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
ব্ৰজ সাহিত্য

**ব্ৰজ সাহিত্য** ব্ৰজ ভাষাত ৰচিত সাহিত্য। এই ভাষা ১৫ শতিকাৰ সময়ছোৱাত ভক্তি আন্দোলনৰ কৃষ্ণৰ প্ৰশংসাৰ ভক্তিমূলক গীতৰ ৰূপ হিচাপে বিকশিত হোৱা পশ্চিমীয়া হিন্দী ভাষাসমূহৰ ভিতৰত অন্যতম সাহিত্যিক ভাষা। ই প্ৰায়ে ৰহস্যময় প্ৰকৃতিৰ, ঈশ্বৰৰ সৈতে মানুহৰ আধ্যাত্মিক মিলনৰ সৈতে জড়িত, কাৰণ প্ৰায় সকলো ব্ৰজ কবিকে ঐশ্বৰিক গুণসম্পন্ন সন্ত বুলি গণ্য কৰা হৈছিল আৰু এইদৰে তেওঁলোকৰ কথাক ঐশ্বৰিক উৎসৰ পৰা উদ্ভৱ হোৱা বুলি গণ্য কৰা হয়। উত্তৰ ভাৰতীয় পৰম্পৰাগত সাহিত্যৰ বহুখিনিয়েই এই কৃষ্ণকেন্দ্ৰিক। ইয়াৰ সাহিত্য পৰম্পৰাও কৃষ্ণৰ গুণানুকীৰ্তন। ব্ৰজ অঞ্চলৰ এক চহকী ঐতিহ্য আছে আৰু ইয়াৰ চালিকাশক্তি আছিল মূলতঃ সুৰদাস, তুলসীদাস, আচাৰ্য ৰাম চন্দ্ৰ শুক্লা, ৰাষ্খান, আমিৰ খশ্ৰু আদি কবিসকলৰ সাহিত্যিক সৃষ্টিৰাজি।

ব্ৰজ ভাষাই কৃষ্ণকেন্দ্ৰিক ধৰ্মৰ বাবেই প্ৰচুৰ সাহিত্যিক জনপ্ৰিয়তা লাভ কৰে, কবিয়ে কৃষ্ণৰ শৈশৱৰ চঞ্চল আৰু গভীৰ দৃষ্টান্তৰ আশে-পাশে ঘূৰি থকা কবিতা ৰচনা কৰে, যাক তেওঁলোকৰ প্ৰিয় প্ৰভুৰ ব্ৰজ অঞ্চলৰ জীৱনৰ লীলা বুলি কোৱা হয়।
## ব্ৰজভাষাৰ সাহিত্য কৃতি
ব্ৰজভাষাত ৰচিত কেইখনমান উল্লেখযোগ্য সাহিত্য হ’ল:-

*স্বামী শ্ৰী শ্ৰীভট্ট দেৱাচাৰ্যৰ *যুগল শতক*; ৰাধা কৃষ্ণ পূজাৰ নিম্বৰ্ক সম্প্ৰদয় পৰম্পৰাৰ অংশ হিচাপে খ্ৰীষ্টীয় চতুৰ্দশ শতিকাত ৰচনা কৰা ব্ৰজ ভাষাৰ প্ৰথমখন ‘বাণী’ গ্ৰন্থ হিচাপে পৰিচিত।
*তুলসীদাসৰ *বিনয় পত্ৰিকা*
*কবি সুৰদাসৰ *সুৰ সাগৰ*
*আচাৰ্য ৰাম চন্দ্ৰ শুক্লাৰ *বুদ্ধ চৰিত*
*আমিৰ খশ্ৰুৰ *চুফী কবিতা* 
*কবি ভূষণৰ *প্ৰশংসা*
*কিশনগড়ৰ শাসকৰ দৰবাৰ কবি বৃন্দৰ দ্বাৰা *বৃন্দ সাতসাই*(১৬৪৩ - ১৭২৩)

## তথ্য সূত্ৰ

শ্ৰেণী:সাহিত্য